title: Operaatio Entebbe

text: 2. heinäkuuta Mossad ja Israelin puolustusvoimat esittelivät operaation suunnitelman pääministeri Rabinille. Suunnitelmassa neljä Lockheed C-130 Hercules -kuljetuslentokonetta lentäisi Entebben lentoasemalle matkustajina 29 Sayeret Matkalin kommandoa. Lentoreitin mukaan koneet lähtisivät Siinain niemimaalta ja lentäisivät Punaisenmeren kautta Afrikkaan, jossa koneet ylittäisivät Djiboutin ja Etiopian. Etiopian ylityksen jälkeen kuljetuskoneet laskeutuisivat Keniassa ja saisivat Nairobin kansainvälisellä lentoasemalla lisätankkausta, jonka jälkeen matka taittuisi Victoriajärven kautta Entebben lentoasemalle. Kun kaikki panttivangit olisi pelastettu terminaalista, koneet lähtisivät lentoasemalta ja lentäisivät Nairobin kansainvälisen lentoaseman kautta Intian valtamereltä Punaisellemerelle. Punaisenmeren ylityksen jälkeen kaikki neljä konetta laskeutuisivat Israelissa, jossa kommandot ja panttivangit otettaisiin vastaan.


title: Operaatio Entebbe

text: Joidenkin tietojen mukaan hyökkäyksen lentoasemalle olisi osallistunut GSG 9 -kommando Ulrich Wegener, jonka Länsi-Saksa olisi lähettänyt kahden saksalaisen terroristin takia. Tämä tieto on kuitenkin vahvistamaton. Wegener osallistui vuonna 1977 operaatio Entebben kaltaiseen erikoisoperaatioon Mogadishussa, kun PFLP oli kaapannut Lufthansan lennon 181.


title: Operaatio Entebbe

text: 3. heinäkuuta Israelin hallitus myönsi puolustusvoimille valtuudet käynnistää "operaatio Ukonnuoli". Hyökkäyksen koordinoinnista oli vastuussa prikaatikenraali Dan Shomron, ja Entebbeen matkalla olevan kommandoryhmän komentaja oli Jom kippur -sodassa ansioitunut everstiluutnantti Jonathan Netanjahu. Kaikki neljä C-130 Hercules -kuljetuskonetta lähtivät Israelista ja laskeutuivat Entebbessä noin kello 23.50 aikoihin. Ugandalaiset olivat tietämättömiä israelilaisten aikeista, koska he eivät edes uskoneet Israelin puolustusvoimien yrittävän pelastaa panttivankeja.


title: Operaatio Entebbe

text: Ensimmäisenä laskeutuneesta koneesta ilmestyi ramppia pitkin autosaattue, joka koostui kolmesta Land Rover -jeepistä ja mustaksi maalatusta Mercedes-Benz-limusiinista. Limusiini oli samannäköinen kuin Idi Aminin käytössä ollut Mercedes-Benz, sillä israelilaisten tarkoituksena oli antaa ugandalaisille vaikutelma, jonka mukaan Amin oli saapunut henkilökohtaisesti lentoasemalle tarkkailemaan panttivankikriisin etenemistä. Autoissa oli sisällä ugandalaisiksi sotilaiksi naamioituneita israelilaisia kommandoja, ja limusiinin keulassa liehui Ugandan lippu.


title: Operaatio Entebbe

text: Ugandalaiset sotilaat huomasivat autosaattueen ja tekivät kunniaa, mutta kaksi sotilasta oli tietoisia siitä, että Aminin käyttämä limusiini oli värjätty valkoiseksi. Kun sotilaat käskivät autosaattuetta pysähtymään, israelilaiset ymmärsivät hämäyksen epäonnistuneen ja ampuivat kaikki sotilaat äänenvaimennetuilla pistooleilla. Yhteen sotilaista ei kuitenkaan osuttu, joten israelilaiset joutuivat ampumaan hänet AK-47 -rynnäkkökiväärillä. Koska rynnäkkökiväärissä ei ollut äänenvaimenninta, laukaisujen äänet kantautuivat terminaaliin, joka oli vain 50 metrin päässä autosaattueesta. Kun seuraava lentokone saapui lentoasemalle, kiitotien valaistus sammutettiin.


title: Operaatio Entebbe

text: Israelilaiset Sayeret Matkal -kommandot tekivät rynnäkön terminaaliin, ja yksi sotilaista kehotti megafonilla hepreaksi ja englanniksi panttivankeja kumartumaan. Hetken kuluttua käynnistyi tulitaistelu kommandojen ja sotilaiden välillä. 19-vuotias ranskanjuutalainen Jean-Jacques Maimoni ei ymmärtänyt kumartua ajoissa, joten israelilaiset erehtyivät luulemaan häntä terroristiksi ja ampuivat hänet. 52-vuotias Pasco Cohen ja 56-vuotias venäjänjuutalainen Ida Borochovitš saivat surmansa ristitulessa. Terminaalia vartioineiden ugandalaisten sotilaiden ohella israelilaiset ampuivat myös kolme kaapparia, mukaan molemmat saksalaiset terroristit, Wilfred Bösen ja Brigette Kuhlmannin. Tulitaistelu oli ohi muutamassa minuutissa, minkä jälkeen kommandot turvasivat rakennuksen ja alkoivat evakuoida panttivankeja lentokoneisiin.


title: Operaatio Entebbe

text: Terminaalissa käydyn tulitaistelun aikoihin yksi israelilaisten kommandojen iskuryhmistä tunkeutui lentoaseman takana sijaitsevaan hangaariin, jossa oli 11 Ugandan ilmavoimien MiG-17-suihkuhävittäjää, jotka Aminin hallinto oli aikoinaan hankkinut Neuvostoliitosta. Kommandot asettivat suihkuhävittäjiin räjähteitä, ja koneiden odottamaton tuhoutuminen aiheutti suurta hämmennystä ja pakokauhua ugandalaisten keskuudessa. Hävittäjien tuhoamisen tarkoituksena oli estää ugandalaisia seuraamassa lentoasemalta vetäytyviä kuljetuskoneita.


title: Operaatio Entebbe

text: Vaikka panttivangit oli jo pelastettu, tulitaistelu lentoasemalla jatkui yhä. Ugandalaiset lähettivät lisää sotilaita ottamaan terminaali takaisin haltuunsa, ja israelilaiset ampuivat kolme PFPL:n terroristia. Israelilaiset ymmärsivät, että lisäjoukot olivat jo matkalla lentoasemalle, joten he käynnistivät vetäytymisen. Ugandalaiset sotilaat onnistuivat pääsemään lennonjohtotorniin ja alkoivat tulittaa vetäytyviä kommandoja ja panttivankeja. Yksi ugandalaissotilaista onnistui ampumaan Netanjahua, joka myöhemmin menehtyi vammoihinsa. Netanjahu oli ainoa operaatiossa kaatunut israelilainen sotilas, tosin myös viisi muuta kommandoa haavoittui tulitaistelussa.


title: Operaatio Entebbe

text: Kun kaikki kommandot ja panttivangit olivat lentokoneissa, kolme C-130 Herculesta poistui lentoasemalta 53 minuuttia Entebbeen saapumisen jälkeen. Yksi koneista kuitenkin jäi vielä lentoasemalle turvaamaan muiden koneiden lähtöä ja poistui Entebbestä vasta kello 1.30 aikoihin aamuyöllä 4. heinäkuuta. Kuljetuskoneet laskeutuivat Nairobin kansainvälisellä lentoasemalla 15 minuuttia Entebbestä lähdön jälkeen. Nairobissa lievästä haavoittuneita hoidettiin sairaalakoneessa ja pahoin loukkaantuneet siirrettiin ambulansseilla läheiseen sairaalaan. Kaikki koneet poistuivat Nairobista ennen auringonnousua. Kun ensimmäinen kone laskeutui Israelissa 4. heinäkuuta 11.00, juhliva väkijoukko otti kommandot ja vapautetut panttivangit vastaan suuressa väkijoukossa. Koko Israel juhli operaation onnistumista neljän vuorokauden ajan.


title: Operaatio Entebbe

text: Jean-Jacques Maimonin, Pasco Cohenin ja Ida Borochovitšin ohella kuoli myös neljäs panttivanki, 75-vuotias Dora Bloch. Kun Bloch oli saanut sairauskohtauksen, ugandalaiset olivat siirtäneet hänet Mulagon sairaalaan Kampalaan, missä Bloch oli hoidossa koko operaation aikana. Kun operaatio Entebbe saatiin päätökseen, Idi Amin kosti israelilaisille antamalla kahdelle sotilasupseerille määräyksen murhata Bloch. Vuonna 1979 Blochin jäännökset paikallistettiin Kampalan lähellä sijaitsevalta sokeriplantaasilta.


title: Operaatio Entebbe

text: Vuonna 2007 Ison-Britannian ulkoministeriö julkaisi Lontoon kansallisarkistossa säilytettyjä dokumentteja, joissa Britannian Pariisin-lähetystön työntekijä David Colvin kertoi, että hänen kaappauksen jälkeen Euro-Arab Parliamentary Association -kokouksessa kesäkuussa 1976 tapaamansa nimettömäksi jäänyt lähde oli kertonut hänelle, että Israelin keskustiedustelupalvelu Shin Bet organisoi operaatioon johtaneen lentokonekaappauksen yhdessä Palestiinan vapautuksen kansanrintaman kanssa heikentääkseen Palestiinan vapautusjärjestön julkisuuskuvaa Yhdysvalloissa ja Ranskassa. Shimon Peres kuitenkin kiisti jyrkästi väitteet siitä, että Shin Bet olisi tehnyt yhteistyötä PFLP:n kanssa.


title: SMF

text: SMF voi tarkoittaa seuraavia:


title: Seitsemän surman siunausliitto

text: Seitsemän surman siunausliitto on hardcore punk -yhtye Rytmihäiriön kolmas studioalbumi, joka julkaistiin 18. lokakuuta 2006. Se on yhtyeen ensimmäinen levy-yhtiö Sakara Recordsin julkaisema albumi sekä yhtyeen ensimmäinen selkeitä thrash metal -elementtejä sisältävä albumi. Albumin on äänittänyt ja tuottanut Jukka Varmo, ja sen kansikuvan on toteuttanut laulaja Unto Helo.


title: Seitsemän surman siunausliitto

text: Albumi on yhtyeen ensimmäinen Suomen virallisen albumilistan 50:n myydyimmän albumin joukkoon noussut albumi, jolloin se debytoi listan sijalla 36.


title: Seitsemän surman siunausliitto

text: Albumi sai hyvän vastaanoton. Soundin Antti Luukkanen antoi albumille neljä tähteä viidestä. Hän sanoi olleensa skeptinen yhtyeen sanoituksien saman kaavan toistamisesta, mutta piti albumia edeltäjänsä tapaan onnistuneena kokonaisuutena. Niin ikään Desibelin Mikko Heimola antoi albumille neljä tähteä, ja kehui sitä ”hirtehisen hauskaksi" ja kuuntelua kestäväksi teokseksi. Myös Imperiumin Tero Lassila piti albumia niin soitannollisesti kuin laulunkin osalta tiiviinä pakettina johon ei ehdi kyllästyä, vaikka antoikin kritiikkiä kaavamaisuudesta ja itsensä toistamisesta.


title: Seitsemän surman siunausliitto

text: Kaikki kappaleet säveltänyt ja sanoittanut Rytmihäiriö.


title: Svirstroi

text: Svirstroi (, suom. myös Syvärin voimala) on kaupunkityyppinen taajama ja kaupunkikunta Lotinapellon piirissä Leningradin alueella. Se sijaitsee Lotinapellosta noin 15 km koilliseen Syvärin varrella. Edempänä jokea ylävirtaan sijaitsee Koskenalan kaupunki. Paikkakunnalla on noin 1000 asukasta (2008).


title: Svirstroi

text: Svirstroissa sijaitsee Ala-Syvärin vesivoimalaitos, jonka rakentaminen aloitettiin 1927. Kaupunkityyppisen taajaman aseman paikkakunta sai 1931. Alue oli suomalaisten joukkojen hallinnassa jatkosodassa 1941–1944.


title: Venäjän jalkapallomaajoukkue

text: Venäjän jalkapallomaajoukkue edustaa Venäjää kansainvälisissä jalkapallon maajoukkuekilpailuissa.


title: Venäjän jalkapallomaajoukkue

text: Venäjän keisarikunnan jalkapallomaajoukkue pelasi ensimmäiset epäviralliset maaottelunsa vuonna 1910. Venäjän jalkapalloliitto perustettiin tammikuussa 1912 ja vielä samana vuonna siitä tuli myös Kansainvälisen jalkapalloliiton FIFA:n jäsen. Venäjän keisarikunnan maajoukkueen seuraajaksi perustettiin Neuvostoliiton jalkapallomaajoukkue, joka pelasi ensimmäisen ottelunsa 1923. Neuvostoliiton lakkauttamisen jälkeen perustettiin Itsenäisten valtioiden yhteisön jalkapallomaajoukkue tammikuussa 1992 ja lopulta nykyinen Venäjän maajoukkue myöhemmin samana vuonna.


title: Venäjän jalkapallomaajoukkue

text: FIFA katsoo Venäjän joukkueen olevan Neuvostoliiton ja IVY:n maajoukkueiden suora seuraaja, vaikka venäläiset olivatkin Neuvostoliiton maajoukkueessa usein vähemmistönä. Monet muista neuvostotasavalloista kuten Ukrainasta lähtöisin olevat pelaajat jatkoivat maajoukkueuraansa Venäjän väreissä.


title: Venäjän jalkapallomaajoukkue

text: Neuvostoliiton jälkeinen Venäjä selviytyi heti ensiyrittämällään maailmanmestaruuskilpailuiden lopputurnaukseen 1994 Yhdysvaltoihin. Se joutui samaan alkulohkoon Kamerunin, pronssia voittaneen Ruotsin ja maailmanmestaruuden voittaneen Brasilian kanssa. Kaksi ensimmäistä otteluaan Ruotsia ja Brasiliaa vastaan se hävisi 0–2 ja menetti mahdollisuutensa jatkoon, ja alkulohkon viimeisessä panoksettomassa ottelussa Kamerunia vastaan se voitti 6–1 Oleg Salenkon tehtyä maaleista viisi, mikä on yhä MM-lopputurnaushistorian ennätys.


title: Venäjän jalkapallomaajoukkue

text: Venäjä selviytyi ensiyrittämällään myös EM-kilpailuiden lopputurnaukseen 1996 Englantiin, missä se joutui niin sanottuun kuolemanlohkoon yhdessä Saksan, Tšekin ja Italian kanssa. Ensimmäisen ottelunsa Italiaa vastaan se hävisi 1–2, ja toisen ottelunsa lopulta EM-kultaa voittaneelle Saksalle 0–2. Alkulohkon viimeisessä ottelussa se pelasi lopulta hopealle yltäneen Tšekin kanssa 3–3-tasapelin, mutta putosi myös tällä kertaa jatkokierroksilta.


title: Venäjän jalkapallomaajoukkue

text: Siitä huolimatta, että vuosina 1997–1999 Venäjä oli FIFA:n maailmanrankingissa 20 parhaan joukossa, se epäonnistui selviytymään kaksista karsinnoista lopputurnaukseen. Arvokilpailukentillä se nähtiin vasta kuuden vuoden tauon jälkeen 2002 Japanin ja Etelä-Korean MM-kilpailuissa. Venäjä pelasi alkulohkossa H yhdessä Belgian, Tunisian ja isäntämaa Japanin kanssa. Avausottelunsa Tunisiaa vastaan se voitti 2–0, mutta toisessa ottelussaan hävisi Japanille 0–1 ja kolmannessa Belgialle viime minuuttien jännittävien vaiheiden jälkeen 2–3, eikä selviytynyt jatkokierroksille.


title: Venäjän jalkapallomaajoukkue

text: 2004 Portugalin EM-kisoissa Venäjä joutui jälleen vaikeaan alkulohkoon yhdessä lopulta Euroopan-mestaruuden vieneen Kreikan, hopealle yltäneen Portugalin sekä Espanjan kanssa. Ensimmäisessä ottelussaan se hävisi Espanjalle 0–1 ja neljä päivää myöhemmin Portugalille 0–2. Alkulohkon viimeisessä ottelussaan se voitti Kreikan 2–1, mutta ei tälläkään kertaa selviytynyt alkulohkosta jatkoon.


title: Venäjän jalkapallomaajoukkue

text:
Valmentaja Guus Hiddinkin johtaman Venäjän pääsy Sveitsissä ja Itävallassa järjestettäviin Euroopan-mestaruuskilpailuihin oli tiukalla.
Karsintojen viimeisellä kierroksella joukkueen 1-0 -vierasvoitto Andorrasta ja Englannin samanaikainen 2-3 -kotitappio Kroatialle veivät kuitenkin Venäjän lopputurnaukseen, Englannin jäädessä kisojen ulkopuolelle.


title: Venäjän jalkapallomaajoukkue

text: Lopputurnaus lohkossa D alkoi Venäjän kannalta vaikeasti ja Espanja oli ensimmäisessä ottelussa parempi maalein 4-1. Voitto maalein 1-0 hallitsevasta euroopanmestarista Kreikasta piti kuitenkin Venäjän toiveet puolivälieräpaikasta hengissä. Jatkopaikan kohtalo ratkaistiin viimeisessä ottelussa Ruotsia vastaan ja Venäjä voitti ottelun 2-0.


title: Venäjän jalkapallomaajoukkue

text: Puolivälierässä Venäjää vastaan asettui kisojen aikana vakuuttavasti pelannut Hollanti. Kun Ruud van Nistelrooy tasoitti tilanteeksi 1-1 vajaat kymmenen minuuttia ennen varsinaisen peliajan loppua, näytti siltä, että Hollanti kääntäisi ottelun itselleen jatkoajalla. Venäjä kuitenkin hallitsi jatkoaikaa täysin ja vei voiton Dmitri Torbinskin (113') ja Andrei Aršavinin (116') maaleilla 3-1.


title: Venäjän jalkapallomaajoukkue

text: Välierissä vastaan asettui toistamiseen Espanja. Wienissä pelatussa ottelussa Venäjä kesti ensimmäiset 45 minuuttia lukemissa 0-0, mutta toisella puoliajalla nousi Espanja 3-0 -voittoon. Venäjän kisat päättyivät, Espanja vei lopulta Euroopan mestaruuden.


title: Venäjän jalkapallomaajoukkue

text: Vuoden 2010 Etelä-Afrikan MM-kisojen karsinnoissa Venäjä sijoittui lohkossaan toiseksi Saksan jälkeen ja eteni jatkokarsintoihin, missä se kuitenkin putosi Slovenialle vierasmaalisäännöllä.


title: Venäjän jalkapallomaajoukkue

text: Venäjä eteni kisoihin karsintalohkonsa voittajana ja pelasi vuoden 2012 EM-kisoissa A-lohkossa. Ensimmäisen pelinsä se pelasi Tšekkiä vastaan ja voitti ottelun maalein 4-1. Toinen peli Puolaa vastaan päättyi lukemin 1-1. Kolmannessa ja viimeisessä pelissä vastaan asettui Kreikka, ottelun ratkaisijaksi nousi Kreikan Giorgos Karagkounis, joka teki ottelun ainoaksi jääneen maalin ensimmäisen puoliajan lisäajalla. Kreikan ja Venäjän ollessa tasapisteissä tämä joukkueiden keskinäinen ottelu pudotti Venäjän jatkosta.


title: Venäjän jalkapallomaajoukkue

text: Venäjä selviytyi 12 vuoden tauon jälkeen Brasiliassa pelattuihin vuoden 2014 MM-kisoihin, jossa se kuitenkin jäi lohkonsa kolmanneksi ja pudotuspelien ulkopuolelle pelattuaan kaksi tasapeliä Etelä-Koreaa ja Algeriaa vastaan - molemmat päättyivät maalein 1-1 - sekä yhden 0-1 -tappion Belgiaa vastaan. Joukkueen päävalmentajana toimi italialainen Fabio Capello.


title: Venäjän jalkapallomaajoukkue

text: Venäjä eteni kisoihin karsintalohkonsa kakkosena ja pelasi vuoden 2016 EM-kisoissa B-lohkossa. Ensimmäisen pelinsä se hävisi Walesille maalein 0-3. Toinen peli Slovakiaa vastaan päättyi lukemin 1-2. Kolmannessa ja viimeisessä pelissä vastaan asettui Englanti ja se päättyi 1-1 tasapeliin, joten Venäjä sai vain yhden pisteen ja jäi alkulohkonsa viimeiseksi. Joukkueen päävalmentajana toimi venäläinen Leonid Slutski, joka erosi heti huonosti menneiden kisojen jälkeen.


title: Venäjän jalkapallomaajoukkue

text: Vuoden 2018 MM-kisat järjestettiin Venäjällä. Venäjä onnistui ottamaan tähän asti parhaimman menestyksensä Venäjän nimen alla. Se aloitti turnauksensa A-lohkossa ja voitti avausottelussaan Saudi-Arabian 5–0, ja seuraavassa ottelussaan Egyptin 3–1. Lohkopelien päätösottelussaan se hävisi Uruguaylle 0–3 ja sijoittui A-lohkon kakkoseksi päästen ensimmäistä kertaa pudotuspeleihin Venäjän nimen alla. Aiemmin se oli ollut pudotuspeleissä Neuvostoliittona. Neljännesvälierissä Venäjä kohtasi Espanjan ja otti juuri ja juuri rangaistuspotkuilla 4–3-voiton tästä. Tilanne ennen voittolaukauskilpailua oli 1–1. Venäjä eteni näin puolivälieriin kohdaten siellä Kroatian, jota vastaan tuli tasapeli 2–2. Tilanne oli 2–2 myös jatkoajan jälkeen, joten sekin peli meni rangaistuspotkukilpailuun. Venäjä hävisi sen Kroatialle lukemin 3–4, mikä tarkoitti sitä, että Venäjän peli kotikisoissa päättyi siihen.


title: Myssypingviini

text: Myssypingviini ("Pygoscelis antarcticus") on pingviinilaji, joka on helppo tunnistaa päässä olevasta ohuesta mustasta raidasta.


title: Myssypingviini

text: Myssypingviinin nimi tulee ohuesta mustasta raidasta pään alaosassa, jonka takia tulee vaikutelma kuin niillä olisi musta myssy tai kypärä päässä. Tämä tuntomerkki tekee lajista yhden helpommin tunnistettavista pingviinilajeista. Yksilöiden koko on noin 75 cm.


title: Myssypingviini

text: Lajin esiintymisaluetta ovat Etelämanner sekä Etelä-Georgia ja Eteläiset Sandwichsaaret, Eteläiset Shetlandsaaret, Eteläiset Orkneysaaret, Bouvet’nsaari, Ballenysaaret ja .


title: Myssypingviini

text: Myssypingviinien pesät ovat yleensä kivirenkaita, mutta ne voivat pesiä myös jäävuorilla. Naaras munii kaksi munaa. Sekä koiras että naaras osallistuvat haudontaan vaihtaen vuoroa 5–10 päivän välein. Poikaset kuoriutuvat noin 35 päivän haudonnan jälkeen. Pesässä poikaset ovat 20–30 päivää, jonka jälkeen muodostavat poikasryhmiä. Saatuaan aikuismaisen höyhenpeitteen 50–60 päivän ikäisenä poikaset ovat valmiit lähtemään merelle.


title: Myssypingviini

text: Laji syö pääasiassa krillejä sekä jonkun verran kaloja.


title: Bobby Lashley

text: Franklin Roberto "Bobby" Lashley (s. 16. heinäkuuta 1976 Colorado Springs, Colorado) on afroamerikkalainen vapaaottelija sekä nykyinen showpainija ja painii nykyisin WWE:ssä. Parhaiten hänet tunnetaan paininimillään Bobby Lashley ja Lashley.


title: RT-23 Molodets

text: RT-23 Molodets eli SS-24 Scalpel on Venäjän viidennen sukupolven mannertenvälinen ohjus. Nämä 10-kärkiset ohjukset on nyttemmin vedetty pois käytöstä. Ohjuksesta ehdittiin kehittää monta versiota. Ohjuksen kantomatka 10000 km, tarkkuus 150-250 m. Ohjuksen kärki on 350-550 kilotonnia.


title: 0,999...

text: Luku 0,999... (merkitään myös formula_1 tai formula_2) on matematiikassa päättymätön jaksollinen desimaaliluku, joka on tasan yhtä suuri kuin luku 1. Poikkeavan merkintätavan vuoksi monen on ollut vaikea mieltää, että luku on sama kuin 1. Se seuraa kuitenkin melko suoraan reaalilukujen täydellisyysaksioomasta. Mikäli luottaa laskusääntöjen toimivuuteen, yhtäläisyyden voi todistaa myös yksinkertaisella koulumatematiikalla. Samaten esimerkiksi lauseet 0,333...=⅓ ja 0,666...=⅔ pitävät paikkansa saman periaatteen mukaan. Kaikki päättymättömät ja jaksolliset desimaaliluvut voidaan esittää murtolukumuodossa.


title: 0,999...

text: Se, että luvulla 1 on useampi kuin yksi esitystapa, ei ole mitenkään erikoista. Erinäköisillä luvuilla voi olla sama arvo, esimerkiksi 1 + 1 + 1 = 2 + 1 = 3 = / ja niin edelleen.


title: 0,999...

text: Alla esitetyistä todistuksista kaksi ensimmäistä ovat maallikolle havainnollisimpia, mutta niissä oletetaan, että päättymättömiä desimaalilukuja voi laskea yhteen ja kertoa allekkain kuten päättyviä desimaalilukuja. Tämän täsmällinen todistaminen vaatisi suppenevien sarjojen tutkimista.


0,999...


title: 0,999...

text: Tämä todistus tosin edellyttäisi geometrisen sarjan summakaavan todistamisen, mutta se voidaan tässä yhteydessä sivuuttaa.


title: 0,999...

text: Reaalilukujen täydellisyysaksiooman mukaan jokaisella ylhäältä rajoitetulla reaalilukujoukolla on reaalilukujen joukossa pienin yläraja eli supremum, joka on helppo osoittaa yksikäsitteiseksi. Tarkastelemalla joukkoa {0,9, 0,99, 0,999, ...} voidaan todeta, että se on ylhäältä rajoitettu, ja esimerkiksi antiteesillä osoittaa, että sen supremumeja ovat sekä 0,999... että 1. Supremumin yksikäsitteisyydestä seuraa tällöin että 0,999... = 1. Rationaalilukujen joukossa täydellisyysaksiooma ei päde, mutta koska 1 ja 0,999... ovat rationaalilukuja, yleistyy tulos automaattisesti myös rationaalilukujen joukkoon.


title: Virolainen muinaisusko

text: Virolainen muinaisusko tarkoittaa ennen kristinuskon valtakautta harjoitettuja uskonnollisia tapoja ja uskomuksia. Virolaisten muinaisista uskomuksista ajalta ennen kristinuskon tuloa tiedetään kovin vähän, sillä perinnettä alettiin tallentaa vasta 1800-luvulla, jolloin muinaisusko oli kadonnut ja iso osa myyteistä unohtuneita. Osa myyteistä on rakennettu mahdollisesti melko keinotekoisesti 1800-luvun kansallisromantiikan huumassa.


title: Virolainen muinaisusko

text: Virolainen muinaisusko oli animistinen luonnonuskonto, joka sisälsi esimerkiksi metsään ja vesistöihin liittyvät erilaiset haltiat ja uskomukset. maanviljelyn ja karjanhoidon yleistyttyä uskoon sisällytettiin myös näihin liittyviä vastaavia haltijoita ja uskomuksia. Myöhäisestä rautakaudesta lähtien esi-isien palvonta sai suuren merkityksen, mikä ilmeni esimerkiksi kalmistoina. Kalmistojen lisäksi virolaisen muinaisuskon palvontapaikkoina toimivat hiidet, uhrikivet ja pyhät vesistöt. Kalmistoille ja muille pyhille paikoille tuotiin uhreja, joiden tarkoituksena oli taata esi-isien tuki ja apu. Henrik Lättiläisen kirjoituksista ilmenee, että virolaiset uhrasivat nautoja, koiria ja muita eläimiä. Henrik antaa myös viitteitä ihmisuhreista. Esimerkkinä tästä Henrik kertoo, kuinka sakalalaiset olivat vuonna 1223 repineet tanskalaisen voudin sydämen irti tämän ollessa vielä elossa ja syöneet sen kypsentämisen jälkeen saadakseen voimia taisteluihin kristittyjä vastaan.


title: Virolainen muinaisusko

text: Virolaiset hautasivat vainajansa alun perin sellaisinaan kalmistoihin. Polttohautaus yleistyi rautakaudella. Polttamatta hautaaminen yleistyi jälleen toisen vuosituhannen alussa. Tapa saatettiin omaksua virolaisten itäisten naapurien venäläisten ja eteläisten latgallien esimerkin mukaan. Hautaustavan yleistymiseen vaikutti myös kristinuskon kasvava vaikutus. Kristillisiä vaikutteita virolaiseen muinaisuskoon tuli alun perin idästä Venäjältä. Ruumishaudat ja maanalaiset kalmistot olivat 1000-luvulta 1200-luvulle pääasiassa ylimystön ja varakkaiden henkilöiden hautapaikkoja. Hautapaikkojen esineistössä yleistyi ristinkuviolla koristellut esineet, jotka on tavallisesti liitetty kristinuskon leviämiseen. Samaan aikaan haudoista löytyi myös kuitenkin kirveen- ja rombin muotoisia esineitä, jotka viittaavat muinaisuskon säilymiseen kristinuskon vaikutteiden ohella.


title: Virolainen muinaisusko

text: Kristinuskon vakiinnutettua asemansa Virossa muinaisuskoon kuuluvia pyhiä paikkoja tuhottiin ja niiden paikalle rakennettiin kirkkoja ja kappeleita. Etenkin luterilainen kirkko pyrki hävittämään pyhiin paikkoihin liittyvät tavat. Tästä huolimatta vielä 1600- ja 1700-lukujen aikana virolaiset hautasivat vainajiaan pyhille paikoille. Muinaisuskon pyhien paikkojen palvonta päättyi 1800-luvulle tultaessa, mutta niihin liitetyt uskomukset säilyivät kansanperinteessä. Pisimpään pyhät paikat säilyivät Mulgimaalla, jossa pienet aidatut pyhät tarhat säilyivät osana maatiloja 1800-luvun puoliväliin saakka.


title: Virolainen muinaisusko

text: Joskus on väitetty, ettei virolaisille kehittynyt jumaluuksien panteonia, jollaisia oli esimerkiksi slaaveilla ja germaaneilla. Väite saattaa osaltaan perustua pelkästään siihen, että virolaisista jumaluuksista ei ole säilynyt juurikaan kirjallisia lähteitä. Koska virolaisilla oli tiheät yhteydet Skandinaviaan, on kuitenkin mahdollista että virolaisillakin oli oma nimeltä kutsuttujen jumaluuksien maailmansa. Nimeltä mainituista jumaluuksista tunnetaan kuitenkin vain yksi, Tooru eli Taara. Toorua palvottiin Länsi-Virossa ja Saarenmaalla. Tooru-nimi on todennäköisesti johdettu skandinaavisen Thor-jumalan nimestä. Tooru on todennäköisesti myös Henrikin Liivinmaan kronikassa mainittu Taraphita. Taraphita saattaa olla johdettu huudosta ""Taara, avita!"" eli "Taara, auta!".


title: Virolainen muinaisusko

text: Vanhin kerros säilyneitä myyttejä sisältyy runonlaulajien teksteihin. Ne kertovat maailman synnystä, maailmanpuusta "('Ilmapuu')" ja siitä miten maa, kuu ja aurinko kuoriutuivat maailmanlinnun munista.


title: Virolainen muinaisusko

text: Rekonstruoitu jumalten joukko sisältää seuraavat jumalat:Virolaisesta muinaisuskosta ei jäänyt juurikaan kirjallisia lähteitä, ja kun kansanperinnettä alettiin kerätä 1800-luvun loppupuoliskolla, sen kerääjät käyttivät hyödykseen pääasiassa suullista kansanperinnettä. Ensimmäinen virolaista kansanperinnettä laajemmassa mittakaavassa kerännyt oli Jakob Hurt (1839–1907). 1920-luvulla perustettiin uuspakanallinen taarausko. Uskonnon harjoittaminen liittyi kansallismielisyyteen, ja sen harjoittajat pyrkivät elvyttämään vanhoja muinaisuskon piirteitä, mutta he loivat myös kokonaan uusia vanhaan uskontoon liittymättömiä tapoja. Neuvostoliiton miehitettyä Viron taarauskoisten "Hiis"-järjestö kiellettiin vuonna 1940, mutta taarausko elpyi jälleen 1980-luvun lopulla ja Viron itsenäistymisen jälkeen 1990-luvulla.


title: Virolainen muinaisusko

text: Nykyään rahvaanuskon perinnettä pyrkii jatkamaan vuonna 1995 perustettu Maavalla Koda -järjestö. Maavalla Koda on uskonnollinen järjestö, jossa on edustettuna kaksi uskontoa: taarausko sekä maausko ("maausk"), jolla tarkoitetaan virolaisten ("maarahvas") rahvaanomaista etnistä uskoa.


title: San Lorenzon kirkko

text: San Lorenzon kirkko Firenzessä on yksi merkittävimmistä renessanssityylisistä rakennuksista Firenzessä. Pyhä Ambrose vihki alkuperäisen kirkon käyttön vuonna 393, ja se rakennettiin uusiksi romaaniseen tyyliin 1100-luvulla. Vuonna 1418 Giovanni de' Medici tilasi kirkon laajennustyön Filippo Brunelleschilta. Brunelleschi suunnitteli kirkkoon suuria muutoksia: hän suunnitteli kirkon kupolin ja kuinka se voitaisiin rakentaa ilman minkäänlaisia tukirakennelmia. Hän aloitti julkisivun rakennustyön, joka kuitenkin jäi kesken marmorin kuljetusvaikeuksien takia.


title: San Lorenzon kirkko

text: Brunelleschi kuoli ennen kuin uudistustyöt olivat valmiit. Michelangelo suunnitteli uuden marmorijulkisivun, jota ei toteutettu. Donatello suunnitteli kaksi saarnastuolia, jotka hänen oppilaansa toteuttivat. Donatello myös sisusti Brunelleschin piirtämän sakariston.


title: San Lorenzon kirkko

text: San Lorenzon kirkko oli Medici-suvun perhekirkko, ja sinne on haudattu useita suvun jäseniä.


title: Oopperan kummitus (täsmennyssivu)

text: Oopperan kummitus voi tarkoittaa Gaston Leroux’n vuonna 1911 julkaistua romaania "Oopperan kummitus" tai jotakin siihen pohjautuvaa teosta:Muita elokuvaversioita löytyy myös täsmennyssivulta Suuren oopperan kummitus.


title: Kylpylähotelli Eden (Oulu)

text: Break Sokos Hotel Eden on kylpylähotelli Oulussa. Hotelli sijaitsee merenrannassa, Nallikarin matkailualueella, noin 4,5 kilometriä kaupungin keskustasta länteen. Vuonna 1989 valmistuneen Suomen ensimmäisen subtrooppisen merikylpylän pääarkkitehtina toimi Paavo Karjalainen ja rakennusprojektin johtajana toimi Matti Huuskonen.


title: Kylpylähotelli Eden (Oulu)

text: Alkuvuosina kylpylähotelli kantoi nimeä Eden Nallikarin merikylpylä. 1990-luvulla nimi oli Kylpylähotelli Eden ja Oulun Eden kylpylähotelli. 2000-luvun alussa Edenin osti Holiday Club, jonka myötä nimi muuttui Holiday Club Oulun Edeniksi. Vuonna 2011 Eden siirtyi Sokos Hotels -perheeseen ja sai uuden nimikkeen Sokos Hotel Eden. Vuonna 2013 nimi muuntautui Break Sokos Hotel Edeniksi Sokos Hotelsin konseptiuudistuksen myötä. Kiinteistön omistaa CapMan.


title: Kylpylähotelli Eden (Oulu)

text: Hotellipalvelut: Tällä hetkellä kylpylähotellissa on 170 huonetta, joista 100 on standard- huoneita, 67 superior-huoneita ja kolme saunallisia sviittejä. Huoneita on myös allergikoille ja liikuntarajoitteisille. Useimmista hotellihuoneista avautuu näkymä aavalle merenselälle tai ympäröivään vehreään puistoon. Edenillä on Allergia- ja Astmaliitto Ry:n Allergiatunnuksen käyttöoikeus.


title: Kylpylähotelli Eden (Oulu)

text: Kylpyläpalvelut: Kylpylässä on iso allas (+30 °C), lasten allas (+32 °C), kolme poreallasta (+32 °C), ympärivuoden käytössä oleva lämmin ulkoallas (+15 °C), vesiliukumäet, vesihieronnat ja -putoukset, vesiseinät ja -patjat, vastavirtajoki ja aallokko. Saunaosastolta löytyy kaksi turkkilaista höyrysaunaa, kaksi suomalaista saunaa ja yhteinen saunamaailma.


title: Kylpylähotelli Eden (Oulu)

text: Hyvinvointipalvelut: Break Sokos Hotel Edenin tiloissa toimii hyvinvointikeskus, jonka palveluihin kuuluvat mm. hieronta, erilaiset vartalohoidot, kylvyt sekä kampaamo- ja kosmetologipalvelut.


title: Kylpylähotelli Eden (Oulu)

text: Ravintolapalvelut: Edenistä löytyy kolme ravintolaa: Ravintola Maisema ja Ravintola Ara, jonka yhteydessä toimii myös Allasbaari.


title: Kylpylähotelli Eden (Oulu)

text:
Fit Eden: Vuonna 2017 heinäkuussa avattiin kylpylähotellin yhteyteen Fit Eden -kuntokeskus.
1980-luku: Vuonna 1986 alettiin uutisoida suunnitelmasta, joka toisi kylpylän Oulun Nallikariin. Suunnitelman takana oli Teknimaja Oy, joka uskoi kylpylän tuovan matkaajia Ouluun niin kotimaasta kuin ulkomailtakin.
Seuraavana vuonna kerrottiin kylpylähankeen toteutumisesta, kun Oulun kaupunki oli päättänyt vuokrata tontin Hietasaaresta kylpylää varten. Kylpylän kerrottiin valmistuvan vuoden 1989 kesään mennessä.


title: Kylpylähotelli Eden (Oulu)

text:
Huhtikuussa vuonna 1988 kylpylähotellin rakennustyöt saatiin alkamaan.
Peruskivensä kylpylä sai saman vuoden kesäkuussa.
Marraskuussa palkattiin kylpylän ensimmäiseksi toimitusjohtajaksi Markku Raivio.


title: Kylpylähotelli Eden (Oulu)

text:
Vuoden 1989 kesäkuun alkuun suunniteltu alkuperäinen avauspäivä ei kuitenkaan toteutunut keskeneräisten viimeistelyjen vuoksi.
Viralliset avajaiset pidettiin 18.8.1989.


title: Kylpylähotelli Eden (Oulu)

text: 1990-luku: Vuonna 1990 Edenin allasosasto nousi Pohjois-Suomen toiseksi suosituimmaksi matkailukohteeksi.


title: Kylpylähotelli Eden (Oulu)

text:
Vuonna 1993 Markku Raivion tilalle Edenin toimitusjohtajaksi nousi Raija Palomäki.
Saman vuoden kesäkuussa Edeniin muutti yli kolmenkymmenen papukaijan parvi asustelemaan kylpylän trooppiseen lintutarhaan. Mahdollisimman luonnonmukaisessa tarhassa asusteli papukaijojen lisäksi trooppisia nauha- ja muskottipeippoja. Yksi harvinaisimmista asukeista oli Rosella-papukaija, joita Suomessa ei silloin ollut kuin muutama yksilö.
14.10.1993 Eden vastaanotti miljoonannen kylpijänsä.


title: Kylpylähotelli Eden (Oulu)

text: Vuonna 1998 Edenissä tapahtui ravintolapalo, jossa ei henkilövahinkoja sattunut, mutta aineelliset vahingot olivat suuret.


title: Kylpylähotelli Eden (Oulu)

text: 2000-luku: Vuonna 2002 kesäkuussa hotelliin valmistui uusi siipi, jossa on 69 normaalia tilavampaa huonetta. Vuonna 2006 SOK:n tytäryhtiö Sokotel osti Edenin liiketoiminnot ja viisi muuta kylpylähotellia Holiday Clubilta.


title: Kieran Richardson

text: Kieran Edward Richardson (s. 21. lokakuuta 1984 Greenwich, Lontoo, Englanti) on englantilainen jalkapalloilija, joka edusti viisi vuotta Englannin Valioliigassa pelannutta Sunderland AFC:tä. Hän on pelannut pääasiassa laiturina tai keskikentän keskustassa.


title: Kieran Richardson

text: Richardson opiskeli Parkwood Primary Schoolissa, jossa hän oli myös koulun joukkueen kapteeni. Opiskeluaikanaan hän pääsi myös harjoittelemaan Arsenalin kanssa.


title: Kieran Richardson

text: Debyyttinsä Manchester Unitedissa Richardson teki 23. lokakuuta 2002 kreikkalaista Olympiakosia vastaan. Ensimmäisen maalinsa 179-senttinen Richarson teki liigacupissa 5. marraskuuta 2002 Leicesteria vastaan.


title: Kieran Richardson

text: 29. tammikuuta 2005 Richarson lainattiin West Bromwichiin. Hän teki maalin heti ensimmäisessä lainaottelussa. Kahdentoista lainaottelun ja kolmen maalin jälkeen Richarson palasi Old Traffordille.


title: Kieran Richardson

text: Sir Alex Ferguson on sanonut, että Richarson on yksi parhaimpia Unitedin akatemiasta valmistuneista pelaajista. 17. lokakuuta 2006 Richarson teki ensimmäisen mestarien liiga maalinsa Kööpenhaminaa vastaan.


title: Kieran Richardson

text: Richardson siirtyi Sunderlandiin heinäkuussa 2007 neljän vuoden sopimuksella. Joukkueen managerilla Roy Keanella ja Richardsonilla oli yhteisiä pelivuosia Manchester Unitedissa. Ensimmäisen maalinsa uudessa seurassaan Richardson teki Boltonia vastaan 29. joulukuuta 2007.


title: Kieran Richardson

text: Maajoukkueessa Richardson on pelannut vuodesta 2005 lähtien. Hän on pelannut tähän mennessä kahdeksan ottelua ja tehnyt kaksi maalia. Hän oli myös alle 21-vuotiaiden organisaatiossa.


title: Oleg Salenko

text: Oleg Anatoljevitš Salenko (, s. 25. lokakuuta 1969 Leningrad) on venäläinen entinen jalkapalloilija.


title: Oleg Salenko

text: Urallaan Salenko edusti urallaan Zenit Leningradia (1987–1988), Dynamo Kiovaa (1989–1992), missä voitti 1990 Neuvostoliiton mestaruuden ja cupin ja 1992 mestaruushopeaa, Logroñésia (1993–1994), Córdobaa (1994–1995), Valenciaa, Rangersia (1995) sekä Istanbulsporia (1996–1997). Hän teki paluun kentille vielä kaudeksi 2000–2001 puolalaiseen Pogoń Szczeciniin, missä pelasi kuitenkin vain yhden ottelun. Kaikkiaan hän pelasi Neuvostoliiton liigassa 122 ottelua ja teki 31 maalia.


title: Oleg Salenko

text: Venäjän maajoukkueessa Salenko pelasi kaikkiaan yhdeksän ottelua, joissa teki seitsemän maalia. Salenkon uran huippuhetki osui 1994 MM-kisoihin, missä hän voitti kuudella maalillaan maalikuninkuuden yhdessä Bulgarian Hristo Stoitškovin kanssa. Viisi maaleista syntyi ottelussa Kamerunia vastaan, mikä on yhä MM-kisojen yhden ottelun maaliennätys. Lisäksi hän pelasi urallaan yhden ottelun Ukrainan maajoukkueessa. Vuonna 1988 hän voitti Neuvostoliiton paidassa juniorien EM-kultaa. Salenko on itse sanonut, ettei hän ole venäläinen eikä ukrainalainen vaan neuvostoliittolainen.


title: Jääpallon maailmanmestaruuskilpailut 1987

text: Vuoden 1987 jääpallon maailmanmestaruuskilpailut olivat järjestyksessään 15.jääpallon MM-kilpailut. Kisat pidettiin Ruotsissa ja turnaukseen osallistuivat Norja, Neuvostoliitto, Ruotsi, Suomi ja Yhdysvallat.


text: Turnauksessa pelattiin viiden joukkueen yksinkertainen sarja, jonka kaksi parasta selviytyivät loppuotteluun ja kolmanneksi ja neljänneksi sijoittuneet pelasivat pronssiottelun. Tukholmassa pelatussa loppuottelussa kohtasivat Ruotsi ja Suomi. Ruotsi voitti ottelun maalein 7-2. Neuvostoliitto voitti pronssiottelussa Norjan. Kyseessä oli ensimmäinen ja ainoaksi jäänyt kerta, kun Neuvostoliitto ei osallistumissaan kisoissa voittanut mestaruutta tai sijoittunut toiseksi. Kerta oli myös ensimmäinen ja ainoa kun Suomi sijoittui Neuvostoliiton edelle.


title: Taun palatsi

text: Taun palatsi () sijaitsee Reimsissä Ranskassa. Se oli Reimsin arkkipiispan palatsi ja se oli yhdistetty Ranskan kuninkaisiin, joiden kruunajaiset pidettiin läheisessä Notre-Damen katedraalissa.


title: Taun palatsi

text: Vielä 500- ja 600-luvuilla paikalla sijaitsi roomalaisgallialainen huvila, josta tuli myöhemmin karolingipalatsi. Nykyistä nimeä on käytetty ainakin vuodesta 1131, jolloin se mainitaan ensimmäisen kerran rakennuksen suunnitelmissä. Nimi tulee siitä, että rakennus muistuttaa T-kirjainta (kreikkalaisissa aakkosissa kirjain tau). Rakennus uudelleenrakennettiin goottilaisella tyylillä 1498–1509 ja Jules Hardouin-Mansart ja Robert de Cotte muokkasivat sen nykyiseen barokkiasuunsa vuosien 1671 ja 1710 välisenä aikana. Palatsin vanhin osa on sen kappeli, joka on vuodelta 1207. Rakennus vaurioitui tulipalossa 19. syyskuuta 1914 ja korjattiin vasta toisen maailmansodan jälkeen.


title: Taun palatsi

text: Palatsi toimi Ranskan kuninkaiden asuntona ennen heidän kruunajaistaan. Kuningas puettiin palatsissa ennen siirtymistään varsinaiseen kruunajaistapahtumaan Notre-Damen katedraaliin. Myös juhla-ateria pidettiin myöhemmin palatsissa. Ensimmäinen rekisteröity kruunajaisateria pidettiin vuonna 990 ja tuorein vuonna 1825.


title: Taun palatsi

text: Palatsissa on toiminut Musée de l'Œuvre -museo vuodesta 1972. Siellä esitetään katedraalin patsaita ja gobeliinejä, pyhäinjäännöslippaita ja muita esineitä, jotka liittyvät kruunajaisiin.


title: Taun palatsi

text: Taun palatsi on UNESCOn maailmanperintökohdessa yhdessä Reimsin Notre-Damen ja entisen Saint-Remin basilikan kanssa. Paikalla käy noin 100 000 vierailijaa vuosittain.


title: Yhdysvaltain väestö

text: Yhdysvaltain väestö on keskittynyt suhteellisen lähelle rannikkoa, asukkaista yli 57 % asuu yli 100 mailia rannikolta sisämaahan päin (2003) . Väestön asutuksen keskipiste on jatkuvasti siirtynyt länteen ja etelään päin. Kalifornia ja Texas ovat väkiluvultaan suurimmat osavaltiot.


title: Yhdysvaltain väestö

text: Yhdysvaltain asukasluvun kehitystä on kuvailtu hitaaksi, poikkeuksena toisen maailmansodan jälkeen syntyneet suuret ikäluokat. Yhdysvaltain asukasluku ylitti 300 miljoonan rajan vuonna 2006, 200 miljoonaan rajan 1967 ja sadan miljoonan rajan vuonna 1915 . Yhdysvaltain väkiluku yli kolminkertaistui 1900-luvulla, väestökasvun ollessa noin 1,3 prosenttia vuodessa. Yhdysvaltain väkiluvun ennustettiin ylittäneen 300 miljoonan rajan 17. lokakuuta 2006.


title: Yhdysvaltain väestö

text: Rotu on suurelta osin poliittinen ja sosiaalinen kysymys, ja sen määritelmät ja erilaiset rotuluokittelut eroavat eri maissa. Yhdysvaltain hallinto on määritellyt joukon "rotuja", joita käytetään väestönlaskennassa ja tilastoissa. Nämä rotuluokat ovat sosiaalipoliittisia eivätkä tieteellisiä tai antropologisia käsitteitä. Luokittelussa on sekä etnisyyteen että henkilön alkuperämaahan perustuvia luokkia. Yhdysvaltain väestönlaskennan yhteydessä maassa vakituisesti asuvat arvioivat itse etnisyytensä. Väestönlaskentavirasto luokittelee ihmiset heidän ilmoitustensa perusteella kuuteen eri rotuun ("race"): valkoiset (tähän ryhmään kuuluvat ne, joiden alkuperä on Euroopassa, Lähi-idässä tai Pohjois-Afrikassa), mustat ja afroamerikkalaiset, intiaanit ja Alaskan alkuperäisasukkaat, aasialaiset (henkilöt, joiden sukujuuret ovat Itä-Aasiassa, Kaakkois-Aasiaassa tai Etelä-Aasiassa), Tyynenmeren saarten alkuperäisasukkaat ja viimeisenä luokkana ”jokin muu rotu”. Latinoihin ("Hispanic") luetaan rotuun katsomatta henkilöt, jotka kuuluvat espanjankieliseen kulttuuriin tai joiden juuret ovat espanjankielisessä kulttuurissa.


title: Yhdysvaltain väestö

text: Vuoden 2000 väestönlaskennassa 97,6 prosenttia ilmoitti olevansa vain yhtä rotua. 75,1 % ilmoitti olevansa valkoinen, 12,3 % musta ("black") tai afroamerikkalainen, 0,9 % intiaani tai eskimo, 3,6 % aasialainen, 0,1 % Tyynenmeren alkuasukas ja 5,5 prosenttia ilmoitti olevansa ”jotakin muuta rotua”. Samassa väestönlaskennassa 15,2 prosenttia arvioi sukujuurensa saksalaisiksi (amerikansaksalaiset), 12,9 % afroamerikkalaisiksi, 10,9 % irlantilaisiksi (amerikanirlantilaiset), 8,7 % englantilaisiksi, 7,3 % meksikolaisiksi, 5,6 % italialaisiksi (amerikanitalialaiset), 3,9 % arvioi sukujuurensa ranskalaislähtöisiksi (ranskalaiset, cajunit ja kanadanranskalaiset), 3,6 % arvioi olevansa latinoja (näihin eivät kuulu ne, jotka ilmoittivat erikseen jonkin tietyn latinalaisen Amerikan maan), 3,2 % arvioi sukujuurensa puolalaisiksi, 1,7 % skotlantilaisiksi, 1,6 % alankomaalaisiksi, 1,6 % norjalaisiksi (amerikannorjalaiset) ja 1,5 % skotlantilais-irlantilaisiksi. Intiaaneiksi itsensä määritteli 1,5 %.


title: Yhdysvaltain väestö

text: Yhdysvaltain väestöstä 14 % oli latinoja vuonna 2005. Mikäli nykyiset kehityssuunnat jatkuvat, vuoteen 2050 mennessä latinojen osuus nousee 29 %:in ja kaikkien valkoisten osuus laskee 47 %:in. Ei-latinoiden valkoisten absoluuttinen määrä nousee, mutta heidän osuutensa laskee. Maahanmuuttajien osuus koko väestöstä nousee 12 %:sta 19 %:in.


title: Yhdysvaltain väestö

text: Romaneja on Yhdysvalloissa noin miljoona. Heitä ei luokitella rodun tai uskonnon perusteella, ja moni romani salaa etnisyytensä. Eniten romaneja on Oregonissa. Ensimmäiset romanit tulivat maahan mahdollisesti Kristoffer Kolumbuksen kolmannella matkalla, ja sen jälkeen heitä on muuttanut maahan pakoon Euroopassa kokemiaan vainoja. Suurimmat muuttoaallot olivat Britteinsaarilta 1850, Itä-Euroopasta vuoden 1864 jälkeen sekä kommunismin romahdettua 1989. Romanikieli on Yhdysvalloissa yhä elävä kieli.


title: Yhdysvaltain väestö

text: Yhdysvaltain perustuslaki suojelee kaikkia uskontoja ja kieltää eurooppalaistyyliset yhteydet uskontojen ja valtion välillä. Moni varhain Pohjois-Amerikkaan muuttaneista siirtolaisista pakeni Euroopan uskonnollisia vainoja. Esimerkiksi vuonna 1620 yli sata puritaania lähti Englannista "Mayflower"-laivalla ja perusti Uuden-Englannin ensimmäisen pysyvän siirtokunnan, Plymouthin kaupungin. Pohjois-Amerikkaan on paettu uskonnollisia ja etnisiä vainoja myöhemminkin, esimerkkinä juutalaisten joukkopako natsi-Saksasta. Myös Yhdysvaltojen sisällä on paettu uskonnollista vainoa, esimerkiksi mormonit muuttivat Salt Lake Cityn seudulle, autiomaan keskelle.


title: Yhdysvaltain väestö

text: Vuonna 2007 tehdyn arvion mukaan Yhdysvaltain väestöstä 51,3 prosenttia on protestantteja, 23,9 % prosenttia katolisia, 1,7 % mormoneja, 1,6 % muita kristittyjä, 1,7 % juutalaisia, 0,7 % buddhalaisia, 0,6 % muslimeja ja uskontokuntiin kuulumattomia 12,1 %.


title: Yhdysvaltain väestö

text: Suurin yksittäinen kirkkokunta on katolinen kirkko, sen jäljessä Eteläinen baptistikonventio, joka on pitkälti jakautunut amerikanafrikkalaisten ja valkoihoisten seurakuntiin.


title: Yhdysvaltain väestö

text: Maalla ei ole virallista kieltä, vaan osavaltiot saavat päättää kielestään vapaasti. Suurin osa Yhdysvaltain asukkaista puhuu englantia (puhujia 82 prosenttia väestöstä). Paikallinen englanti, amerikanenglanti, eroaa Yhdistyneessä kuningaskunnassa puhutusta englannista sanastoltaan ja korostuksiltaan.


title: Yhdysvaltain väestö

text: Espanjan kieli on toiseksi puhutuin kieli Yhdysvalloissa. Sitä puhuvat pääasiassa maahanmuuttajat tai maahanmuuttajien jälkeläiset Latinalaisesta Amerikasta ja Espanjasta. Yhtä lailla on paljon ei-hispaanoja yhdysvaltalaisia, jotka puhuvat sujuvaa espanjaa. Espanjaa opetetaan laajalti toisena kielenä. Erityisesti espanjaa opetetaan alueilla, joilla on suuria hispaanoväestöjä kuten Texas, New Mexico, Arizona, California, Florida ja New York. Yli 30 miljoonaa amerikkalaista, noin 12 prosenttia väestöstä, puhuu espanjaa, tehden Yhdysvalloista viidenneksi suurimman espanjankielisen väestön Meksikon, Kolumbian, Espanjan ja Argentiinan jälkeen.


title: Yhdysvaltain väestö

text: Kiinan kieli, enimmäkseen kantonin kiina, on kolmanneksi puhutuin kieli Yhdysvalloissa. Sitä puhutaan lähes kokonaan amerikankiinalaisen väestön keskuudessa. Yli 2 miljoonaa yhdysvaltalaista puhuu kiinan murteita.


title: Yhdysvaltain väestö

text: Muita eurooppalaisia kieliä puhutaan myös laajasti. Ranskan kieli on neljänneksi suurin kieli, jota puhutaan pääasiassa pienen natiivin ranskalaisen, haitilaisen tai kanadanranskalaisen väestön keskuudessa. Sitä puhutaan laajasti Mainessa ja Louisianassa, osassa entisestä Ranskan siirtomaata, jossa se on englannin ohella yhä käytössä osavaltion "de facto" virallisena kielenä.


title: Yhdysvaltain väestö

text: Tagalogin ja vietnamin kielillä on yli miljoona puhujaa Yhdysvalloissa, lähes kokonaan uusien maahanmuuttajien keskuudessa.


title: Yhdysvaltain väestö

text: Yhdysvalloissa koulutus on pääosin osavaltioiden vastuulla. Koulumainen opetus alkaa esikoulun jälkeen ja jaetaan kolmeen vaiheeseen: alakoulu, keskikoulu ja high school, jonka jälkeen voi siirtyä korkea-asteen opintoihin. Koulutukseen liittyvät lait ja vaatimukset vaihtelevat osavaltioittain huomattavasti. Aloitusikä on yleisimmin kuusi ja lopetusikä kuusitoista vuotta. High school kattaa koululuokat 7–12 tai 8–12, ja se jaetaan joskus kahteen osaan (junior ja senior). Monissa high schooleissa on mahdollista suorittaa IB-tutkinto, mihin voidaan kuitenkin tarvita ylimääräinen lukukausi.


title: Yhdysvaltain väestö

text: Vuoden 2009 PISA-vertailussa yhdysvaltalaiset opiskelijat olivat lukutaidossa ja luonnontieteissä lähellä OECD-maiden keskitasoa mutta menestyivät matematiikassa selvästi keskiarvoa heikommin.


title: Yhdysvaltain väestö

text: Vuonna 2009 julkisissa kouluissa oli 49,4 miljoonaa oppilasta ja yksityiskouluissa 4,7 miljoonaa. 68 % yksityiskouluista oli uskonnollisesti suuntautuneita. Vuonna 2007 kotiopetuksessa oli 1,5 miljoonaa koululaista, mitä vanhemmat perustelivat tyytymättömyydellä koulun uskonnolliseen ja moraaliseen arvomaailmaan, ympäristöön tai opetuksen tasoon.


title: Yhdysvaltain väestö

text: Korkeakoulut ovat Yhdysvalloissa joko julkisia tai yksityisiä. Noin 70% korkea-asteen opiskelijoista käy julkisia kouluja, jotka ovat yleensä halvempia kuin yksityiset. Lukuvuosi julkisessa nelivuotisessa korkeakoulussa maksaa keskimäärin 15 tuhatta dollaria, mutta yksityisessä kaupallisessa korkeakoulussa hinta voi olla kaksinkertainen. Useimmat päätoimiset opiskelijat saavat opintotukea - joko lainaa tai stipendejä -, joka kattaa noin puolet kuluista. Stipendejä voi saada paitsi opintomenestyksen, myös taiteellisen tai urheilulahjakkuuden tai johonkin vähemmistöryhmään kuulumisen perusteella. Silti monet vanhemmat säästävät lastensa korkeakouluopintoja varten vuosien ajan.


title: Yhdysvaltain väestö

text: Enemmistö maailman parhaimmista yliopistoista on eri vertailujen mukaan yhdysvaltalaisia. Kärkisijoilla ovat Harvardin, Berkeleyn ja Stanfordin yliopistot.


title: Bajazet

text: Bajazet on Antonio Vivaldin säveltämä ooppera vuodelta 1735. Libretto on venetsialaisen kreivin Agostino Pioven käsialaa.


title: Bajazet

text: "Bajazet" on pasticcio, joka tässä tapauksessa tarkoittaa, että osa aarioista on muiden säveltäjien kynästä. Vivaldi sävelsi itse aariat hyville hahmoille ja konnille antoi olemassa olevia aarioita muilta säveltäjiltä. Seuraavassa listassa on lueteltu joitakin "Bajazetin" aarioita alkuperineen.Tapahtumat sijoittuvat Bithynian pääkaupunkiin Bursaan, jossa tataarien keisari Tamerlano pitää ottomaanien keisaria Bajazetia vankina. Aarioitten nimet ova sulkeissa.


title: Bajazet

text: Bajazet on päättänyt kuolla ja pyytää kreikkalaista prinssiä Andronicoa huolehtimaan tyttärestään kuolemansa jälkeen "('Del destin non dee lagnarsi')". Andronico juttelee tilanteesta Idaspen kanssa, joka neuvoo häntä "('Nasce rosa lusinghiera')". Prinssi on Tamerlanon liittolainen, mutta rakastaa Asteriaa, joka myös rakastaa häntä. Tamerlano, joka ei tiedä Andronicon tunteista, uskoutuu tälle omasta intohimostaan Asteriaa kohtaan. Hän aikookin naida Asterian eikä Trebizondin prinsessaa Ireneä, kuten oli suunniteltu "('In sì torbida procella')". Hän pyytää Andronicoa toimimaan sanansaattajanaan ja esittämään asian Bajazetille - tämä saisi Asterian kädestä vastalahjana Kreikan valtaistuimen sekä Irenen vaimokseen. Huomaamatta mihin epätoivoon hän Andronicon syöksee "('Quel ciglio vezzosetto')" ja omasta onnistumisestaan varmana hän paljastaa tunteensa Asterialle "('Vedeste mai sul prato...')". Tämä on varma rakastajansa petturuudesta ja kertoo isälleen Tamerlanon aikeista Irenen suhteen. Vihastunut Bajazet tarjoaa omaa päätään tyttärensä vapaudesta. Asteria ei välitä Andronicon itkuisesta anelusta, vaan käskee tätä välittämään isänsä toiveen "('Amare un'alma ingrata')". Irene saapuu palatsista ja saadessaan tietää mitä on tekeillä, purkaa vihaansa. Hän leppyy Andronicon luvatessa hänelle tukensa sekä neuvoessa häntä pitämään henkilöllisyytensä salassa, jotta pystyisi vaikuttamaan paremmin tapahtumien kulkuun "('Quel guerriero in campo armato')".


title: Bajazet

text: Tamerlano kertoo Andronicolle Asterian hyväksyneen hänen tarjouksensa. Järkyttynyt Andronico koettaa selittää asemaansa Asterialle, joka kuitenkin pilkkaa hänen puolustuspuhettaan "('Stringi le mie catene')". Andronico murehtii kohtaloaan "('La sorte mia spietata')" ja lähettää ystävänsä Idaspen kertomaan Bajazetille uutiset "('Anche il mar par che sommerga')". Tamerlano ottaa vastaan Irenen luottohenkilön, joka onkin valepukuinen Irene, ja kertoo tälle mielenmuutoksensa syyt "('Cruda sorte, avverso fato!')". Asteria lohduttaa prinsessaa "('La cervetta timidetta...')", joka kuitenkin edelleen on epätoivon vallassa "('Sposa, son disprezzata')". Bajazet puolestaan raivostuu kuullessaan Andronicolta tyttärensä tulevasta noususta valtaistuimelle "('Dov'è la figlia?')". Hän murtautuu ulos ja kohtaa Tamerlanon sekä Asterian, jonka hän haukkuu pataluhaksi. Asteria paljastaa tikarin, jonka hän on kätkenyt vaatteisiinsa ja jota hän on aikonut käyttää hääyönään tyrannin murhaamiseen. Heidät molemmat pannaan vankilaan. Toinen näytös päättyy Irenen, Bajazetin, Asterian ja Tamerlanon kvartettoon.


title: Bajazet

text: Bajazet ja Asteria aikovat tappaa itsensä Bajazetin kätkemän myrkyn avulla "('Veder parmi, or che nel fondo')". Andronico kerää rohkeutensa ja nousee uhmaamaan Tamerlanoa ja kertoo tälle rakkaudestaan Bajazetin tytärtä kohtaan. Keisari tuntee tulleensa nöyryytetyksi ja julistaa tappavansa Bajazetin sekä tuomitsevansa Asterian orjuuteen, pöytiä tarjoilemaan "('Barbaro traditor')". Andronico murehtii kohtaloaan "('Spesso tra vaghe rose')". Tamerlanon juhlapäivällisellä Asteria käyttää tilaisuutta hyväkseen ja kaataa tyrannin pikariin myrkkyä. Edelleen naamioitu Irene kuitenkin huomaa tämän suunnitelman ja estää sen paljastaen samalla oman identiteettinsä. Tamerlano osoittaa kiitollisuuttaan lupaamalla mennä naimisiin Irenen kanssa ja käskee Asterian haaremin orjien hakattavaksi ja isänsä katsomaan toimitusta. Bajazet raivoaa turhaan "('Verrò crudel, spietato')", ja hänen lähdettyään Irene iloitsee "('Son tortorella su verde sponda')". Hetken kuluttua saapuu uutinen Bajazetin kuolemasta - hän on myrkyttänyt itsensä. Itkevä Asteria astuu sisään ja pyytää, että hänetkin tapettaisiin. Tyrmistynyt tyranni luopuu kostonhimostaan ja armahtaa Asterian sekä Andronicon.


title: Jules Hardouin-Mansart

text: Jules Hardouin-Mansart (16. huhtikuuta 1646 Pariisi, Ranska – 11. toukokuuta 1708 Marly-le-Roi, Ranska) oli ranskalainen arkkitehti, jota pidetään ranskalaisen barokkiarkkitehtuurin kärkinimenä.


title: Jules Hardouin-Mansart

text: Nuorena nimellä Hardouin opiskeli isosetänsä François Mansartin alaisuudessa. Hardouin peri Mansartilta kokoelman suunnitelmia ja piirroksia ja otti käyttöönsä hänen tunnetun nimensä. Hardouin-Mansard palveli Ludvig XIV:nnen pääarkkitehtina laajentaen kuninkaallista linnaa Saint-Germain-en-Layessa ja Versaillesissa vuodesta 1675. Hänestä tuli "Surintendant des Bâtiments du Roi" (Kuninkaallisten töiden ylivalvoja). Hän suunnitteli kaikki Versaillesin linnan laajennukset ja uudelleenrakentamiset mukaan luettuna pohjois- ja eteläsiivet, kuninkaallisen kappelin (Robert de Cotten kanssa) ja kiitetyn Peilisalin, jonka hän sisusti Charles Le Brunin kanssa.


title: Jules Hardouin-Mansart

text: Hardouin-Mansartin tunnetuimpia töitä Pariisissa ovat muun muassa Pont Royal -silta, Saint-Rochin kirkko, Hôtel des Invalidesin kappeli "Église du Dome", Victoires-aukio ja Vendôme-aukio. Useimmat näistä antavat oman leimansa Pariisin luonteella ja ovat turistien nähtävissä.


title: Karhunpalvonta

text: Karhunpalvonta on ihmisen suhtautumista karhuun yliluonnollisena olentona. Karhu on suurin petoeläin subarktisella ja kylmällä ilmastovyöhykkeellä ja lukuisat näiden alueiden kansat ovat vanhastaan pitäneet karhua pyhänä eläimenä.


title: Karhunpalvonta

text:
Karhut ovat eri tavoin mukana myös monien kansojen satu- ja tarinaperinteessä, usein tavalla, joka viittaa uskomuksiin niiden erityisasemasta kaikkien eläinten joukossa. Karhu on keskeinen eläin eräiden Pohjois-Amerikan intiaaniheimojen perinteessä. Se tavataan usein sankarien opastajana tai auttajana. Pohjois-Amerikan intiaanit tuntevat myös yleisesti sadun karhunaisesta, joka ottaa aviomiehekseen heimon miehen, tai kansainvälisesti laajalti tunnetun sadun karhun ja heimon naisen liitosta, josta syntyy epätavallisin kyvyin varustettu sankarihahmo. Karhuun liittyy eri kansoilla myös paitsi edellä kerrotun tapaisia myyttisiä käsityksiä myös pienimuotoisempaa perinnettä. Karhunrasvaa käytetään paikoin edelleen särkyjen ja kipujen poistoon, ja karhuntaljalla makaamisen uskotaan parantavan selkäsäryn.
Karhulla on useita kiertoilmauksia, kuten "mesikämmen, kontio, metsän omena, metsän kuningas" ja "nalle". Myös 'karhu' on alun perin kiertoilmaus, joka tarkoittaa karheaa turkkia, mutta sittemmin se on vakiintunut karhun nimeksi. Kiertoilmauksia käyttämällä muinaissuomalaiset ovat halunneet välttää kutsumasta petoa luokseen. Karhun ehkä vanhin ja alkuperäisin nimitys on "oksi" (taipuu kuten "kaksi"). Sanalle 'oksi' on vastineita kaukaisemmissa suomalais-ugrilaisissa kielissä, joten se on ikivanha omaperäinen sana. Sanan oksi vastine on nykysuomessa "otso". Otso-sana on länsisuomalainen ja kirjakielinen muunnos oksi-sanan karjalaisesta ja itäsuomalaisesta deminutiivista "ohto".


title: Karhunpalvonta

text: Kristillisyyden syventyessä ja vanhojen käsitysten hävitessä karhua alettiin entistä enemmän vihata ja pelätä, vaikkei siihen liittyvä myyttinen kunnioitus täysin hävinnytkään.


title: Karhunpalvonta

text: Jo ennen vanhaan tiedettiin, että karhut eivät viihdy ihmisasutuksen lähellä. Erään kivijärveläisen kansantarinan mukaan ensimmäinen karhu tuli ihmisten asumusten luokse tekemään pahaa, mutta sitten jättikokoinen mies iski karhua korvalliselle, ja karhu joutui anomaan armoa. Tehtiin sopimus: karhu lupasi siitä lähtien pysyä metsässä, syödä marjoja ja kuopia kusiaisia; lupasipa karhu myös nukkua koko talven mahtavana pesässään. Jos se kuitenkin tulisi takaisin, saisivat ihmiset sen sitten ampua ja keihästää. Lupauksensa se pitikin muutoin, mitä nyt joskus söi karjaa metsästä, omalta alueeltaan. Kertomus sivuaa myös uskomusta siitä, miksi kotieläimet tulivat ihmisten ilmoille: karhua pakoon.


title: Karhunpalvonta

text: Entisaikoina karhut pysyivätkin yleensä kaukana ihmisten asumuksista, koska rakentaminen, metsäteollisuus, tieverkosto ja muu ihmistoiminta ei ollut vielä samassa määrin pirstonut niiden ensisijaista elinympäristöä.


title: William Crookes

text: Sir William Crookes (17. kesäkuuta 1832 – 4. huhtikuuta 1919) oli englantilainen fyysikko ja kemisti. Crookes löysi alkuaine talliumin vuonna 1861. Kemiallisten tutkimustensa ohessa hän keksi Crookesin radiometrin eli niin sanotun valomyllyn vuonna 1873. Kehittämiensä tyhjiöputkien avulla hän myös havaitsi katodisäteet tutkiessaan sähkön johtumista harvassa kaasussa. Crookes oli tyhjiöputkitutkimuksen pioneereja ja vuonna 1879 hän havaitsi ensimmäisenä, että aine voi esiintyä plasmana.


title: William Crookes

text: Crookes tuli tunnetuksi myös Daniel Dunglas Homen ja muiden meedioiden väitettyjen paranormaalien kykyjen testaajana ja hänellä oli hyvin myönteinen suhtautuminen spiritualismiin.


title: William Crookes

text: Crookes oli lähtöisin alkujaan köyhästä perheestä. Hänen isänsä Joseph oli uransa alussa räätälin apulainen, mutta vaurastui myöhemmin. Nuori Crookes pääsi Royal College of Chemistry -yliopistoon ennen 16. syntymäpäiväänsä vuonna 1948. Hän opiskeli August Wilhelm von Hoffmannin johdolla, mutta hänen muodollinen koulutuksensa ei ollut kovin laaja. Crookes julkaisi ensimmäisen tutkimuksensa, joka käsitteli eräitä seleenin yhdisteitä, 19-vuotiaana. Hän käytti paljolti spektroskopiaa kemiallisissa tutkimuksissaan. Crookes pääsi arvostetun Royal Societyn jäseneksi 31-vuotiaana talliumin löytämisen ansiosta.


title: William Crookes

text: Crookesin erittäin pitkä tiedemiehen ura kesti peräti 68 vuotta, vuodesta 1851 aina kuolemaan 1919 saakka, ja käsitti monia fysiikan ja kemian aiheita. Kuningatar Viktoria aateloi hänet 1897. Crookesin vaimo kuoli ennen miestään vuonna 1916.


title: Admiraltyvuoret

text: Admiraltyvuoret (myös "Amiraliteettivuoret", tai "Admiralty Range") on laaja korkeiden vuorten ja erillisten vuorijonojen muodostama kokonaisuus, vuoristo, joka sijaitsee Etelämantereen Victorianmaalla. Vuoristo rajoittuu mereen sekä Dennistounin, Ebben ja Tuckerin jäätiköihin.


title: Admiraltyvuoret

text: Vuoriston löysi tammikuussa 1841 kapteeni James Clark Ross, joka nimesi ne brittiläisen työnantajansa mukaisesti.


title: Admiraltyvuoret

text: Vuoriston merkittäviä huippuja ovat:


title: Eila Kivikk’aho

text: Eila Sylvia Kivikk’aho (oik. Sammalkorpi, o.s. Lamberg; 2. helmikuuta 1921 Sortavala – 21. kesäkuuta 2004 Helsinki) oli suomalainen runoilija ja suomentaja.


title: Eila Kivikk’aho

text: Kivikk’ahon vanhemmat olivat Juho Lamberg ja Ida Maria Laukkanen. Hän kävi Sortavalan tyttökoulun ja tuli sen jatkoluokilta ylioppilaaksi 1940. Kivikk’aho työskenteli erilaisissa toimistotehtävissä Sortavalassa, Porissa, Lahdessa, Helsingissä sekä Porin kaupunginkirjastoissa ja "Sirkka-lehdessä".


title: Eila Kivikk’aho

text: Hänen puolisonsa oli arkkitehti Risto Sammalkorpi (1919—2001) vuodesta 1948 ja hänen tyttärensä oli Yleisradion kulttuuritoimittaja Tarleena Sammalkorpi (1949—2016).


title: Eila Kivikk’aho

text: Kivikk’aho ansioitui runoilijana ja lastenkirjallisuuden ja runouden suomentajana. Esikoiskokoelman "Sinikallio" (1942) runo "Nocturno" nousi suosituksi kaipausta ilmaisevaksi runoksi.


title: Lapsettomuus

text: Lapsettomuus tarkoittaa, että henkilöllä ei ole biologisia tai adoptiolapsia. Ensin mainittu on biologista lapsettomuutta, jälkimmäinen sosiaalista lapsettomuutta.


title: Lapsettomuus

text: Lapsettomuus on useimmiten tahatonta eli se ei johdu siitä, ettei ihminen olisi halunnut saada lapsia. Lapsettomuus voi olla myös harkittua ja asianomaisten kannalta hyväksytty tila, jolloin sitä kutsutaan vapaaehtoiseksi lapsettomuudeksi. Vapaaehtoisesti lapsettomasta käytetään myös lyhennystä "vela".


title: Lapsettomuus

text: Tahaton lapsettomuus on psykososiaalinen ongelma, jossa lasta haluava ei syystä tai toisesta ole kykenevä sellaista hankkimaan . Lapsettomuus voi johtua biologisista tai sosiaalisista syistä, kuten sopivan kumppanin puuttumisesta. Heteroparilla katsotaan olevan lapsettomuusongelma silloin, jos raskaus ei ole alkanut vuoden sisällä suojaamattomien, säännöllisten yhdyntöjen jälkeen tai mikäli raskaus keskeytyy toistuvasti. Tahaton lapsettomuus on ollut viime vuosina länsimaissa kasvussa muun muassa synnyttäjien iän nousemisen vuoksi. Suomessa se koskee arviolta 15 % hedelmällisessä iässä olevia pareja.


title: Lapsettomuus

text: Ongelmaksi koettua lapsettomuutta voi hedelmättömyyden lisäksi aiheuttaa myös lapsen kuolema ja itsensä lapsettomiksi voivat kokea myös yksinelävät tai samaa sukupuolta olevan kumppanin kanssa parisuhteessa olevat. Tämän lisäksi lapsettomuus voi olla myös ns. sekundäärilapsettomuutta, eli pariskunta haluaa saada enemmän lapsia, mutta ei saa.


title: Lapsettomuus

text: Kumppanin puuttumisesta (sinkkuus) johtuvaa lapsettomuutta kutsutaan elämäntilannelapsettomuudeksi. Lapsettomuus korreloi miehillä huomattavasti sekä työttömyyden että irtisanotuksi joutumisen riskin kanssa. Yksitoista prosentti ilman alaikäisiä lapsia omaavista miehistä oli työttömänä, kun vastaava luku alaikäisiä lapsia omaavien keskuudessa oli vain neljä prosenttia.


title: Lapsettomuus

text: 45-vuotiaista Suomessa asuvista miehistä 28% ja naisista 19% oli lapsettomia vuonna 2013.


title: Lapsettomuus

text: 35-vuotiaista miehistä yli 40 % ja naisista 27 % oli lapsettomia vuonna 2014 (pari vuosikymmentä aiemmin naisten vastaava luku oli noin 20 %). Väestöliitto on arvioinut, että joka neljäs mies ja useampi kuin joka viides nainen tulee jäämään lapsettomaksi. Valtaosa heistä olisi toivonut tulevansa vanhemmaksi.


title: Lapsettomuus

text: Väestöliiton vuoden 2015 perhebarometrin mukaan 14 prosenttia 20-34-vuotiaista haluaa jäädä lapsettomaksi. Aiemmissa kyselyissä noin 3-5 prosenttia koko väestöstä on ilmoittanut toivovansa 0 lasta. Miehet pitävät lapsettomuutta ihanteenaan hieman useammin kuin naiset, mutta ero ei ole kovin suuri.


title: Lapsettomuus

text: Lapsettomuus (45-vuotiailla) on sitä todennäköisempää, mitä matalammin ihminen on kouluttautunut. Pelkän peruskoulun suorittaneet naiset ovat muita naisia useammin lapsettomia. Miesten välillä ero lapsettomuudessa oli suurempi, ja sitä ilmeni myös ammatti- ja korkeakoulun suorittaneiden välillä.


title: Lapsettomuus

text:
Lapsettomuus voi johtua sekä miehestä että naisesta. Lapsettomuuden hoitovaihtoehtoihin kuuluvat hormonihoidot, kirurgiset hoidot sekä avusteiset hedelmöityshoidot.
Yleisimpiä hoitomuotoja ovat:


title: Lapsettomuus

text: Miehillä keskeinen syy lapsettomuuteen on sopivan kumppanin puuttuminen. Tavallisimmat syyt naisten lääketieteelliseen lapsettomuuteen ovat lievät hormonihäiriöt, munasolun irtoamishäiriöt, vauriot munatorvissa ja endometrioosi. Miehillä yleisimpiä syitä ovat puolestaan häiriöt siittiöiden muodostumisessa, siittiöiden vähyys, siittiöiden pilkkoutuminen, huono liikkuvuus ja vähäinen normaalimuotoisten siittiöiden osuus.


title: Lapsettomuus

text: Vapaaehtoisesti lapsettomat ihmiset eivät halua lapsia.


title: Lapsettomuus

text: Miehestä johtuvaa lapsettomuutta on tutkittu viime aikoina yhä enemmän. Miehen biologinen lapsettomuus johtuu usein sperman laadun heikentymisestä. Sperman laatuun vaikuttavat elämäntavat ja ympäristötekijät. Tupakointi, runsas alkoholin käyttö, epäterveellinen ravinto sekä kivespussien korkeaa lämpötilaa vaikuttavat spermaan heikentävästi. Tutkimusten mukaan myös siittiöiden DNA:n pilkkoutumisella on merkittävä vaikutus miehen hedelmällisyyteen. Pilkkoutuminen tarkoittaa siittiöiden DNA:n rihmamaisen rakenteen rikkoutumista.


title: Lapsettomuus

text: Brittitutkimuksen mukaan lapsettomat miehet (50%) kokivat itsensä selvästi naisia (27%) useammin lapsettomuuden vuoksi sosiaalisesti eristyneiksi. 38% miehistä ja 27% naisista sairastui lapsettomuuden seurauksena masennukseen.


title: Lapsettomuus

text: Lapsettomuus ja niihin liittyvät hoidot koetaan niin henkilökohtaisina, että asiaa ei aina haluta tuoda esiin esimerkiksi työpaikalla. Moni asian kohdannut toivookin lähipiiriltään hienotunteisuutta asian käsittelyssä.


title: Lapsettomuus

text: Vapaaehtoisesti lapsettomille on perustettu vuonna 2012 oma yhdistys, Vapaaehtoisesti Lapsettomat ry, jonka tarkoitus on keskustella asiasta, tarjota vertaistukea ja edistää vapaaehtoisesti lapsettomien oikeuksia, tasa-arvoa ja asemaa.


title: Lapsettomuus

text: Tahattomasti lapsettomien ja heidän läheistensä asemaa ja hyvinvointia edistää vuonna 1988 perustettu Simpukka ry. Se auttaa tarjoaa vertaistukea, auttaa keskusteluryhmien perustamisessa ja julkaisee Simpukka-lehteä.


title: Amarillo (ravintolaketju)

text: Amarillo on suomalainen S-ryhmään kuuluva ravintolaketju. Ravintolat ovat erikoistuneet tex-mex-ruokaan, ja myös niiden sisustus on teemaltaan meksikolainen. Joidenkin ravintoloiden yhteyteen on liitetty samaa tyyliä noudatteleva yökerho.


title: Amarillo (ravintolaketju)

text: Vuoden 2018 alussa Amarilloja on 21 kappaletta, joista 20 on Suomessa ja yksi Virossa.


title: Amarillo (ravintolaketju)

text: Amarillo-konseptia ollaan uudistamassa, jossa ravintoloiden ilme ja ruokalista uudistuvat uuden konseptin mukaiseksi. Kaikki Suomen ja Viron Amarillo-ravintolat uudistuvat vuoteen 2019 mennessä.


title: Varaslampi

text: Varaslampi on Joensuun kaupungin sisäpuolella oleva lampi, ainoa kantakaupungissa oleva lampi. Se sijaitsee Niinivaaran, Karsikon ja Sirkkalan rajamailla, ratapihan ja valtatie 6:n välissä.


title: Varaslampi

text: Nimensä lampi on saanut siitä, että se varastaa vettä Pielisjoesta. Aikoinaan se on ollut Pielisjoen vanhan uoman suvanto, mutta maan nousu on tehnyt siitä lammen.


title: Varaslampi

text: Lammella on runsas vesilinnusto ja siellä on nähty 2000-luvulla pesiviä laulujoutsenia ja majavia.


title: Varaslampi

text: Lammen eteläisellä rannalla asutus ulottuu lähes rantaviivalle. Muut rannat ovat pääasiassa soistunutta luhtaa.


title: Varaslampi

text: Lammen luonnon- ja kauneusarvojen vaalimiseksi sekä virkistyskäytön parantamiseksi ovat paikalliset asukkaat sekä Joensuun kaupunki tehneet suunnitelmia. Suunnitelmat vaihtelevat laajoista ruoppauksista pusikoiden ja puuston harvennukseen. Kunnostuksella pyritään pysäyttämään lammen rehevöityminen ja umpeenkasvu sekä parantamaan vedenlaatua. Osa rannoista pyritään säilyttämään mahdollisimman luonnontilaisina.


title: Varaslampi

text: Niinivaaran lukiolaisten luonnonmaantieteen kurssilla toteutettu Varaslampi-projekti sai vuonna 2005 kunniamaininnan valtakunnallisessa Tutki-kokeile-kehitä-kilpailussa.


title: Varaslampi

text: Lampi tunnetaan myös Soldaninlammen nimellä. Karsikossa sijaitsi aikanaan vuokratalo, jota kutsuttiin Soldanin kasarmiksi.


title: Seija Karpiomaa

text: Seija Karpiomaa-Myllys (4. heinäkuuta 1932 Viipuri – 28. kesäkuuta 2002 Helsinki) oli suomalainen 1950–1960-luvun vaihteessa levyttänyt iskelmälaulaja, joka muistetaan tumman täyteläisestä alttoäänestään.


title: Seija Karpiomaa

text: Seija Karpiomaan lapsuuteen ja nuoruuteen vaikuttivat vahvasti talvi- ja jatkosota, joiden vuoksi hän joutui kahdesti lähtemään evakkoon. Monien ikätoveriensa tavoin hän ehti olla myös sotalapsena Ruotsissa. Hänen innostuksensa musiikkiin alkoi varhain. 10-vuotiaana hän oli jo taitava huuliharpisti ja hiukan myöhemmin instrumentiksi vaihtui kitara. Musiikkiharrastuksen ohella hän oli myös lahjakas piirtäjä. Ennen siirtymistään musiikkimaailmaan hän työskenteli kultasepänliikkeen myyjänä ja Hotelli Vaakunan pääkassana Helsingissä.


title: Seija Karpiomaa

text:
Laulajanura alkoi solistina Helge Pahlmanin orkesterissa vuonna 1957 ja samana vuonna Karpiomaa voitti iskelmälaulukilpailut Helsingin työväentalolla. Voiton jälkeen laulaja sai kiinnityksen Scandian tuotantopäällikkönä uraansa aloitelleen Jaakko Salon orkesterin solistiksi Brita Koivusen ja Annikki Tähden rinnalle. Hän keikkaili viikonloppuisin, mutta työskenteli edelleen arkisin myyjänä Forumin äänilevyliikkeessä.
Ensimmäinen single "Delfiinipoika / Maruzzella" levytettiin Scandialle vuonna 1957 ja se oli suuri menestys. Muita tunnetuimpia levytyksiä olivat "Tango notturno" (1958), "Vanha musta" (1960) ja "Novgorodin ruusu" (1961).


title: Seija Karpiomaa

text: Seija Karpiomaan ura jäi verrattain lyhyeksi, sillä hän lauloi enemmänkin harrastuksekseen ja omaksi ilokseen. Hän ei missään vaiheessa suunnitellut ammattimaista iskelmätähden uraa eikä keikkailu pidemmän päälle jaksanut innostaa. Viimeiseksi levytykseksi jäi "Kuutamolla", jonka George de Godzinsky sävelsi Tabe Slioorista kertovaan elokuvaan "Se alkoi omenasta" vuonna 1962. Karpiomaa oli myös itse mukana muutamassa elokuvassa vuosina 1959–1960.


title: Seija Karpiomaa

text: Seija Karpiomaan elämää alkoi 1990-luvun lopulla varjostaa vakava sairaus, joka osoittautui munuaissyöväksi. Viimeiset kolme vuotta hän oli pysyvässä sairaalahoidossa ja hän menehtyi vain vajaata viikkoa ennen 70-vuotissyntymäpäiväänsä.


title: Dave Finlay

text: David (Dave) Finlay (s. 20. lokakuuta 1958 Belfast, Pohjois-Irlanti) on pohjoisirlantilainen entinen showpainija, joka tunnetaan parhaiten painiajoistaan World Wrestling Entertainment promootiossa. Hänet tunnetaan paremmin paininimellään Finlay. Hän on kolmannen polven painija. Hän on 178-senttinen ja 106-kiloinen. Ensimmäisen kerran hän esiintyi painijana lokakuussa 1978. Hänet tunnetaan King Bookerin, maailmanmestarin "hovin" toisena jäsenenä, ja Booker onkin lyönyt hänet ritariksi ja hän on saanut paininimen Sir Finlay. Hän on ollut piikkinä Bobby Lashleyn lihassa, voittanut hänet lähes joka kerta, tosin useimmiten "shillelagh"-nimisen ryhmysauvan avulla. Hän on myös voittanut kahdesti The Undertakerin pahamaineisen veljen Kanen toisella kerralla ilman "shillelagh"-asetta. Hän on myös käynyt kovia kamppailuja Bookerin "hovin" toisen jäsenen William Regalin kanssa, joiden otteluissa Finlayn nenä murtui ja Regal lensi lasin läpi. He ovat kuitenkin useimmiten ystäviä, jotka ovat otelleet tag team -otteluissakin useita kertoja esimerkiksi Batistaa ja Bobby Lashleyä vastaan. Finlay on myös otellut King Bookeria vastaan ja voitti ottelun "shillelagh"-aseella.


title: Dave Finlay

text: Hänet tunnetaan menninkäisestä, kehän alla olevasta pieneksi jääneestä ihmisestä, Hornswogglesta joka usein sekaantuu otteluihin tuomarin keskittyessä toiseen asiaan ja aiheuttaa Finlaylle voittoja. Hän on esimerkiksi antanut Finlaylle tämän "shillelaghin", ja Finlay on heittänyt Hornswogglen painivastustajaa vastaan.


title: Dave Finlay

text: Hän käyttää yleensä otteluiden voittamiseen "shillelagh"-asettaan, mutta hän käyttää lopetusliikkeinään "Celtic Cross"ia ja "Finlay Roll"ia. Hänen managerinsa on ollut Princess Paula, The Dog ja Brian Knobbs.


title: Dave Finlay

text: Hän on voittanut pitkällä urallaan jo paljon, kuten kertaalleen WWE:n Yhdysvaltain mestaruuden, Irlannin mestaruuden, WCW:n mestaruuden, kaksi kertaa Britannian raskaansarjan mestaruuden ja viisi kertaa Britannian keskisarjan mestaruuden.


title: Dave Finlay

text: 28. lokakuuta 2011 ilmoitettiin että Finlay tekee debyyttinsä Yoshihiro Tajirin perustamassa Smash -promootiossa, kun hänet paljastettiin mysteerisellä nimellä "King of Terror" jonka Michael Kovac lupasi tuoda promootioon. Samalla Finlay nimitettiin ensimmäiseksi haastajaksi ensimmäiselle Smash mestarille kanadansuomalaiselle StarBuckille. 24. marraskuuta Smash.23 tapahtumassa Finlay voitti Starbuckin mestaruudesta ja hänestä tuli uusi Smash mestari.


title: Mea culpa

text: Mea culpa eli culpa mea on latinankielinen fraasi, joka tarkoittaa ”minun vikani”. Tavallisessa kielenkäytössä sillä tarkoitetaan, että sitä käyttävä ottaa vastuun tapahtuneesta. Se on lähtöisin katolisen messun johdannosta, jossa fraasilla tunnustetaan erityisesti syntien johtuvan niiden tekijän omasta syystä. Rukouksen tässä osassa on tapana kevyesti lyödä oman sydämensä kohdalle.


title: Mea culpa

text: Latinaksi:


title: Mea culpa

text: eli


title: Raija Karppinen

text: Raija Hellevi Karppinen (nyk. Raija Lindbäck, entinen nimi Partinen, Karppinen on tyttönimi, s. 25. lokakuuta 1939) on suomalainen entinen iskelmäsanoittaja. Karppinen teki kaikki levytetyt sanoituksensa 18–19-vuotiaana 1950-luvun loppupuolella. Hänen isänsä on sellotaiteilija Emil Karppinen.


title: Alppihiihdon maailmancup 2003–2004

text: Alppihiihdon maailmancup 2003-2004 oli lajinsa kaiken kaikkiaan 38:s. Sen voitti miesten puolella itävaltalainen Hermann Maier ja naisissa taas ruotsalainen Anja Pärson. Alppiyhdistetty ei kuulunut naisten maailmancup-ohjelmaan.


title: Patagonianpingviini

text: Patagonianpingviini ("Spheniscus magellanicus") on eteläamerikkalainen pingviinilaji, joka on kaikkein yleisin juovapingviineistä ("Spheniscus"). Lajin lähimmät sukulaislajit ovat afrikanpingviini, perunpingviini ja galapagosinpingviini.


title: Patagonianpingviini

text: Patagonianpingviini on keskikokoinen, mustavalkea ja kooltaan 70–76 cm. Pää on musta, jossa kulkee leveä valkea raita lähtien silmän takaa kiertyen korva-aukon ja leuan yhtyen kaulassa. Ylävartalo on mustaharmaa ja alavartalo valkoisen vivahteinen. Pään ja rinnan välissä on kaksi mustaa raitaa, joista alempi on hevosenkengän muotoinen.


title: Patagonianpingviini

text:
Lajin pesintäalueita ovat rannikkoalueet Argentiinassa, Chilessä ja Falklandinsaarilla ja jonkin verran muuttaa Brasiliaan.
Patagonianpingviini pesii pensaiden alla tai koloissa. Naaras munii kaksi munaa. Sekä koiras että naaras osallistuvat haudontaan vaihtaen vuoroa 10–15 päivän välein. Poikaset kuoriutuvat 39–42 päivän haudonnan jälkeen. Pesässä poikaset ovat 29 päivää, jolloin niitä ruokitaan 2–3 päivän välein.


title: Patagonianpingviini

text: Chilen Punta Arenaksessa sijaitsee suojeltu luontokohde ja pingviinireservaatti nimeltään Isla Magdalena. Pingviinireservaatissa Isla Magdalenalla Patagonian pingviinit kuoriutuvat noin joulukuun alkupäivinä.


title: Patagonianpingviini

text: Laji syö kaloja, nilviäisiä ja äyriäisiä. Patagonianpingviini juo merivettä, josta se suodattaa suolan erityisillä rauhasilla.


title: Suomen Filmikamari

text: Suomen Filmikamari ry on vuonna 1923 perustettu elokuva-alan yhdistysten keskusjärjestö. Sääntöjensä mukaan liiton ”tarkoituksena on toimia koko elokuva-alan terveen kehityksen hyväksi”. Nykyisin siihen kuuluu kolme jäsenjärjestöä: Suomen elokuvateatteriliitto (SEOL), Suomen elokuvatoimistojen liitto (SEL) ja Suomen filmivalmistajien liitto (SFVL). Filmikamarin hallituksen puheenjohtajana toimii Juha "Jussi" Mäkelä (Walt Disney Studios Motion Pictures Finland) ja toimitusjohtajana Tero Koistinen.


title: Suomen Filmikamari

text: Käytännön toiminnassa Filmikamari pyrkii vaikuttamaan elokuvapoliittisiin ratkaisuihin ja elokuva-alaa koskevaan lainsäädäntöön. Se tekee esityksiä ja antaa lausuntoja viranomaisille elokuva-alan kysymyksistä. Lisäksi se pyrkii edistämään elokuva-alan yhdistysten yhteisiä tavoitteita ja tasoittamaan keskinäisten eturistiriitoja.


title: Suomen Filmikamari

text: Jäsenjärjestöistä SFVL on lopettanut itsenäisen toimintansa vuonna 1990. Sen jäsentuottajat ovat liittyneet jäseniksi Suomen elokuvatuottajien keskusliittoon (SEK).


title: Suomen Filmikamari

text: Julkisuudessa näkyvin Filmikamarin toimintamuoto on viikon Top 20 ja viikonlopun Top 20 elokuvatilastojen julkaiseminen. Filmikamari huolehtii Yhdysvaltain elokuva-akatemian pyynnöstä Suomen Oscar-toimikunnan asettamisesta Suomen ehdokkaan valitsemiseksi parhaan ulkomaisen elokuvan Oscar-palkinnon saajaksi.


title: Suomen Filmikamari

text: SFK oli vuoteen 1940 saakka Suomen Biografiliitto ry


title: Burzum (albumi)

text:
Burzum on Varg Vikerneksen yhden miehen yhtyeen Burzumin debyyttialbumi.
Sen julkaisi alun perin Mayhem-yhtyeen kitaristin Euronymousin levy-yhtiö Deathlike Silence Productions, mutta vuonna 1995 Misantrophy Records julkaisi sen uudestaan. Uusintajulkaisussa ovat mukana myös Aske-EP:n
kappaleet. Tässä versiossa Asken versio kappaleesta "A Lost Forgotten Sad Spirit" korvaa "Burzumin" version.


title: Burzum (albumi)

text: Side: Hate


title: Burzum (albumi)

text: Side: Winter


title: Saint-Émilion

text: Saint-Émilion on Ranskan kunta Gironden departementissä, lähellä Bordeaux'n kaupunkia. Kunta on pinta-alaltaan 27,02 neliökilometriä, ja asukkaita on 2 005 (2009). Saint-Émilionin ympäristö tunnetaan viinialueena. Kunta valittiin vuonna 1999 UNESCOn maailmanperintöluetteloon.


title: Saint-Émilion

text: Saint-Émilion kuuluu Bordeaux'n alueen neljän merkittävimmän viinialueen joukkoon.


title: Saint-Émilion

text: Viiniä on viljelty Saint-Émilionissa jo Rooman valtakunnan ajoista lähtien. Jopa runoilija Ausonius työskenteli siellä viininkasvattajana. Nykyisen kylän alkuperä on 700-luvulta, jolloin kiertelevä tunnustaja Emilian asettui alueelle kallioon kaiverrettuun erakkomajaan.


title: Saint-Émilion

text: Saint-Émilion oli merkittävä etappi Pyhän Jaakobin pyhiinvaellusreitillä Santiago de Compostelaan.


title: Aske

text:
Aske (suom. tuhka) on norjalaisen black metal -yhtye Burzumin vuonna 1993 julkaisema EP.
Osa julkaisun painoksesta myytiin yhdessä Zippo-syttyttimen kanssa, jossa oli sama kuva kuin EP:n kansikuvassa. Levyn kansikuva esittää Fantoftin sauvakirkon raunioita sen tuhopolton jälkeen. Yhtyeen ainoa jäsen Varg Vikernes väittää ottaneensa valokuvan itse, mutta tietoa ei ole vahvistettu.


title: Aske

text: Emperor-yhtyeen Samoth soittaa bassoa EP:n kaikilla kappaleilla.


title: Aske

text: EP julkaistiin vuonna 1995 yhdessä Burzumin nimikkodebyytin kanssa.


title: Aske

text: Side: Hate


title: Aske

text: Side: Winter


title: Dauði Baldrs

text: Dauði Baldrs (suomeksi "Balderin kuolema") on norjalaisen black metal -yhtye Burzumin albumi, joka julkaistiin 14. lokakuuta 1997 levymerkillä MIsanthropy Records. Vaikka Burzumin aiemmat levyt olivat olleet black metal -henkisiä, "Dauði Baldrs" edustaa tyylisuunnaltaan ambientia. Albumin musiikki on sävelletty ja esitetty syntetisaattorilla, koska Varg Vikernes ei saanut vankilassa lupaa käyttää muita instrumentteja.


title: Hliðskjálf

text:
Hliðskjálf on norjalaisen yhden miehen black metal-yhtyeen
Burzumin seitsemäs albumi. Vikernes on aikaisemmin sanonut että hän ei enää tee musiikkia.
Tosin maaliskuussa 2005 antamassaan haastattelussa Varg Vikernes sanoi jatkavansa metallimusiikin tekemistä. Hän myös totesi,
että tämä ja edellinen albumi ovat tyyliltään ambient-musiikkia koska viranomaiset sallivat hänen käyttää ainoastaan
syntetisaattoreita musiikin säveltämiseen vankilan sellissä.


title: Gironde

text: Gironde on Ranskan departementti numeroltaan 33. Se kuuluu Akvitania-Limousin-Poitou-Charentesin alueeseen ja sen pääkaupunki on Bordeaux. Departementti jaetaan edelleen kuuteen arrondissementtiin ja 542 kuntaan. Pinta-alaltaan Gironde on Ranskan suurin departementti (10 000 neliökilometriä). Asukkaita Girodessa on 1 393 753 (vuonna 2006).


title: Pyhän Jaakobin pyhiinvaellusreitti

text: Pyhän Jaakobin pyhiinvaellusreitti (, , , ) on merkittävä pyhiinvaellusreitti Santiago de Compostelan katedraaliin, jonne uskotaan apostoli Jaakob vanhemman haudatun.


title: Pyhän Jaakobin pyhiinvaellusreitti

text: Pyhän Jaakobin reitti on ollut yksi merkittävimpiä kristillisiä pyhiinvaellusreittejä keskiajalta saakka ja se on ollut olemassa jo yli tuhat vuotta. Siitä kerrotaan jo 1100-luvulla laaditussa teoksessa "Codex Calixtinus". Sitä pidettiin yhtenä niistä kolmesta reitistä, jolla kaikki synnit voitiin saada anteeksi – kaksi muuta ovat Via Francigena Roomaan ja pyhiinvaellus Jerusalemiin. Alusta alkaen pyhiinvaellusreitin varrella on ollut augustinolaismunkkien ja muiden veljestöjen luostareita, jotka tarjosivat majoitus- ja ravitsemuspalveluita. Nämä helpottivat 1000-luvun alkupuolella matkantekoa: yhden teorian mukaan Santiago de Compostelasta kehittyi niin suosittu pyhiinvaelluskohde, koska Jerusalemiin oli liian vaikea mutta Roomaan liian helppo päästä.


title: Pyhän Jaakobin pyhiinvaellusreitti

text: Pyhän Jaakobin reitti ei ole mikään yksittäinen tie, vaan siksi voidaan katsoa mikä tahansa useista pyhiinvaellusreiteistä Santiago de Compostelaan. Muutamaa tietä kuitenkin pidetään pääreitteinä. Keskiajalla näitä teitä kuljettiin paljon. Uskonpuhdistus ja Euroopan poliittinen epävakaus 1500-luvulla kuitenkin aiheutti reitin rappion. Vain muutama pyhiinvaeltaja saapui Santiago de Compostelaan 1980-luvun alussa. Vuosikymmenen loppupuolella kävijämäärät alkoivat kasvaa, kun nykyajan pyhiinvaeltajat kiinnostuivat reitistä.


title: Pyhän Jaakobin pyhiinvaellusreitti

text: Espanjan ja Ranskan rajalta Pyreneitten vuoristosta, Pohjois-Espanjan läpi Santiago de Compostelaan kulkeva pyhiinvaellusreitti (Camino Frances) otettiin UNESCOn maailmanperintöluettelon kohteeksi vuonna 1993. Ranskan alueella kulkevat reitit lisättiin maailmanperintöluetteloon vuonna 1998. Kummassakin tapauksessa yksi maailmanperintöluettelon kohde käsittää joukon reitin (reittien) varrella olevia historiallisia rakennuksia ja rakennelmia, jotka luetellaan kohteen selostuksessa UNESCOn sivuilla.


title: Samuel Wallis

text: Samuel Wallis (1720–1795) oli englantilainen (syntyi Cornwallissa) meriupseeri ja löytöretkeilijä. Häntä pidetään Tahitin löytäjänä.


title: Samuel Wallis

text: Wallis sai vuonna 1766 tehtäväkseen kartoittaa Tyynen valtameren eteläosia. Hän sai komentoonsa fregatin nimeltä "HMS Dolphin", jolla oli jo kerran aiemmin tehty maailmanympäripurjehdus. Mukaan matkalle lähti myös sluuppi "HMS Swallow", jota komensi Philip Carteret. "Swallow" oli kuitenkin niin huonokuntoinen, että se jäi pian jälkeen "Dolphinista". Tyynelle valtamerelle tultaessa laivat erosivat toisistaan ja jatkoivat purjehdusta yksinään.


title: Samuel Wallis

text: Wallisin matkan suurin saavutus oli Tahitin löytyminen 18. kesäkuuta 1767. Aiemmin löydettyihin vähäisiin koralliatolleihin verrattuna Tahiti oli suuri ja vehreä saari, joten Wallis päätti nimetä sen komeasti Britannian hallitsijan mukaan "Kuningas Yrjö III:n saareksi". (Tämä nimi ei siis kuitenkaan vakiintunut käyttöön.) Tahitilla oli ehkä aiemmin käynyt espanjalaisia laivoja, mutta koska näistä vierailuista ei ole säilynyt historiallisesti luotettavia tietoja, pidetään Wallisia Tahitin löytäjänä.


title: Samuel Wallis

text: Pienten alkuvaikeuksien jälkeen Wallisin miehistö onnistui solmimaan ystävälliset suhteet Tahitin alkuasukkaisiin. Saarella oli pulaa raudasta, joten sitä arvostettiin siellä yhtä paljon kuin kultaa Euroopassa. "Dolphinin" miehistö huomasikin pian, että muutamalla rautanaulalla saattoi ostaa kauniilta tahitilaisnaisilta seksuaalisia palveluksia. Vähitellen laivasta alkoi kadota niin paljon nauloja, että se uhkasi hajota liitoksistaan. Wallis joutuikin palauttamaan kurin määräämällä suuren osan miehistöstään poistumiskieltoon. Monet miehet kuitenkin rikkoivat poistumiskieltoa, sillä rikkomuksesta seuraava ruoskimisrangaistus oli pieni hinta siitä, että sai nauttia Tahitin kaunottarien seurasta.


title: Samuel Wallis

text: Wallis sairasteli paljon Tahitilla oleskelun aikana, ja saaren tarkempi tutkiminen jäi paljolti aliluutnantti Tobias Furneaux'n tehtäväksi. Tahitin jälkeen matka jatkui länteen, josta löydettiin useita aiemmin tuntemattomia saaria. Saaria tuli itse asiassa vastaan niin paljon, että Wallisilla oli lopulta vaikeuksia keksiä niille hyviä nimiä.


title: Samuel Wallis

text: "Dolphin" palasi Englantiin 20. toukokuuta 1768. Wallis oli onnistunut monipuolisen ruokavalion avulla pitämään matkan aikana keripukin aisoissa, ja matka oli muutoinkin ollut sen ajan mittapuilla varsin ongelmaton. Wallisin kokemuksista oli paljon apua James Cookille, sillä tämä oli Wallisin paluun aikoihin suunnittelemassa ensimmäistä matkaansa Tyynelle valtamerelle.


title: Samuel Wallis

text: Carteret palasi Englantiin kymmenen kuukautta myöhemmin kuin Wallis. Hän oli onnistunut pitämään "Swallowin" jotenkuten koossa, mutta matka oli ollut tuskallisen vaikea. Carteret'n matkallaan tekemistä löydöistä tärkein oli pieni Pitcairnin saari.


title: Samuel Wallis

text: Wallis- ja Futunasaarten Wallis on nimetty Samuel Wallisin mukaan.


title: Amarillo

text: Amarillo (espanjaa; ) tarkoittaa seuraavia asioita ja henkilöitä:


title: Angelica

text: Angelica voi tarkoittaa seuraavia:


title: Juovapingviinit

text: Juovapingviinit ("Spheniscus") on pingviinisuku, jonka nimitys tulee suvun lajeille ominaisista juovista höyhenpeitteessä.


title: Juovapingviinit

text: Nykyisiä juovapingviinilajeja tunnetaan neljä:Lisäksi samaa sukua olevia sukupuuttoon kuolleita lajeja on löytetty fossiileina:Suvun lajit eivät pesi Etelämantereen alueella kuten useimmat pingviinilajit vaan lämpimässä ilmanalassa Etelä-Afrikassa, Argentiinan ja Chilen etelärannikoilla. Pohjoisimpana kaikista pingviinilajeista asuu galapagosinpingviini, jota esiintyy Galápagossaarilla.


title: Atena (kirjankustantamo)

text: Atena Kustannus Oy on Jyväskylässä 1986 perustettu kustannusyhtiö. Atena julkaisee sekä kaunokirjallisuutta että tietokirjallisuutta. Nimekemäärä on vuosittain 35-40. Yhtiön toimitusjohtajana toimi pitkään yhtiön perustajiin kuuluva Pekka Mäkelä. Vuodesta 2006 yhtiötä on johtanut Ville Rauvola. Suomalaisten kustantajien joukossa Atena Kustannus kuuluu keskisuuriin. Atena sai Kirjakauppasäätiön myöntämän Kirjapöllö-palkinnon vuoden kustantajana 1999. Myös yrityksen julkaisemat kirjat ovat saaneet useita palkintoja.


title: Atena (kirjankustantamo)

text: Atena Kustannuksen palveluksessa on viisi täysipäiväistä työntekijää.


title: Advertoriaali

text: Advertoriaali on lehtijutun muotoon kirjoitettu ja taitettu lehti-ilmoitus, joka jäljittelee ulkoasultaan, taitoltaan ja typografialtaan saman julkaisun toimituksellista sisältöä, kuten uutista tai reportaasia. Termi advertoriaali tulee englanninkielisistä sanoista "advertisement" (mainos, ilmoitus) ja "editorial" (pääkirjoitus).


title: Advertoriaali

text: Advertoriaalin ja tavallisen artikkelin ero on siinä, että asiakas - siis mainostaja - joutuu maksamaan julkaisijalle artikkelista. Näin ollen asiakkaalla on ainakin osittainen valta päättää artikkelin sisällöstä. Useimmat lehtitalot ja muut median edustajat eivät hyväksy advertoriaalien käyttöä ainakaan ilman, että ne selvästi erotetaan muusta sisällöstä esimerkiksi taitolla ja muilla ulkoasuun vaikuttavilla tekniikoilla, ja/tai reunamerkinnöillä, joissa saattaa lukea esimerkiksi "ilmoitus", "mainos", tai "advertoriaali".


title: Advertoriaali

text: Lehden tai muun median seuraaja ei usein tiedä, onko luettava artikkeli tms. advertoriaali vai tavallinen artikkeli. Useat lehdet julkaisevat palstoja, joissa esitellään mielenkiintoisia uutisia esimerkiksi tekniikan ja muotoilun aloilta. Usein palstojen sisältö koostuu valmistajien, maahantuojien tai jälleenmyyjien ehdotuksista, mutta näillä toimituksen ulkopuolisilla tahoilla ei tulisi olla muunlaista vaikutusvaltaa artikkelin sisältöön tai ulkoasuun. Jos tästä vaikutusvallasta maksetaan, on kyseessä mainos, joka tulisi tuoda median seuraajan tietoon selvästi ja yksiselitteisesti.


title: Advertoriaali

text: Advertoriaalin käyttö artikkelina erittelemättä sitä mainonnaksi on vahvassa ristiriidassa Suomen journalistiliiton julkaiseman hyvän journalistisen tavan kanssa. Advertoriaali on yleensä toimittajan, ei mainostoimiston tekemä. Useat mediat käyttävät kuitenkin ulkopuolisia freelance-toimittajia oman henkilökunnan sijaan. On myös yleistä, että advertoriaalin toimittajan nimi jätetään pois artikkelin yhteydestä, tai artikkeli julkaistaan nimimerkillä. Yhtä hyvin toimittaja voi kuitenkin käyttää myös omaa nimeään.


title: Advertoriaali

text: Tyypillisiä esimerkkejä advertoriaaleista ovat useille eri yrityksille tehdyt kokoelmalehdet, joiden tavoitteita tai todellisia maksajia ei tuoda esiin. Näin lehden maksajilla on oikeus vaikuttaa sisältöön tavalla, joka normaalisti ei ole puolueettomassa mediassa mahdollista. Myös monissa asiakas- ja sidosryhmälehdissä on usein advertoriaaleja. Nämä lehdet lukija ymmärtää kuitenkin markkinoinniksi itsessään, joten vakavaa ristiriitaa hyvän journalistisen tavan kanssa ei synny. Hyvään yritysjournalistiseen tapaan kuuluu viestin lähettäjän ja aineiston markkinoinnllisuuden selkeä esiintuonti. Ristiriitatilanteita kuitenkin kehittyy, kun artikkelia ei eritellä selvästi mainokseksi. Esimerkiksi Suomessa opiskelijoille ja koululaisille suunnatuissa lehdissä on usein lehden muuta ulkoasua mukailevia artikkeleja toimialoista, jotka ovat todellisuudessa toimialaliiton tai muun tahon maksamia rekrytointi-ilmoituksia. Kohderyhmän nuori keski-ikä ei vähennä näiden ilmoitusten moraalisia ongelmia. Vaikka advertoriaali on teknisesti ottaen mainos, se voi toki olla myös hyvä artikkeli. Ainoastaan artikkelin luotettavuus tulee kyseenalaistaa, sillä lähde ei ole puolueeton.


title: Advertoriaali

text: Advertoriaalin mainontatekniikkana popularisoi Mobil Oil -öljy-yhtiö energiakriisin aikana 1970-luvulla. Yhtiö koki epäonnistuneensa yrittäessään tuoda oman kantansa kriisin suhteen esille mediassa. Politiikkaan ja mediaan erikoistunut neuvonantaja Fred Dutton kehitti strategian tuoda yhtiön näkemykset julki mainoksina lehtien pääkirjoitussivuilla ympäri maata.


title: Advertoriaali

text: Tuotesijoittelu on toinen esimerkki epämääräisestä mainonnasta, joka hämärtää varsinaisen sisällön ja mainoksen rajaa, ja josta ei yksiselitteisesti käy ilmi sanoman mainostuksellinen luonne.


title: Advertoriaali

text: Marraskuussa 2012 Gloria-lehden välissä jaettiin aikakauslehden näköinen Kaunis Gloria, jonka kaikki ilmoitukset ja valtaosa jutuista käsittelivät L’Oréalin tuotteita ja olivat käytännössä advertoriaaleja, mikä ei kuitenkaan suoranaisesti ilmennyt. Myös lehden pääkirjoitus oli otsikoitu L’Oréalin iskulausetta mukaillen "Olen sen arvoinen". Julkisen sanan neuvosto antoi Glorialle langettavan päätöksen tekstimainonnasta.


title: Rooman valtakunnan hallinto ja politiikka

text: Rooman valtakunnan poliittinen järjestelmä oli luonteeltaan konservatiivinen, ja uudistuksiin oltiin yleensä varsin haluttomia. Läpi Rooman historian keskeinen poliittinen kysymys oli maanomistus ja maan jakaminen. Varhaisemmissa vaiheissa Rooma oli kuningasvaltainen. Tästä siirryttiin harvainvaltaiseen tasavaltaan, jota hallittiin monimutkaisella senaatin, virkamiesten ja vinoon jyvitettyjen kansankokousten järjestelmällä. Vähitellen tietyt yksilöt omivat enenevissä määrin valtaa. Tästä syntyi keisarijärjestelmä Augustuksen ja hänen seuraajiensa aikana.


text: Roomalaiset kutsuivat valtiotaan tasavallaksi ("libera res publica"), mutta se ei missään historiansa vaiheessa ollut demokraattinen sanan nykymerkityksessä.


text: Rooman senaatti oli Rooman tasavallan neuvoa antava neuvosto. Senaatilla ei ollut valtaa säätää lakeja. Lakeja säätivät kansankokoukset "comitia tributa" ja "concilium plebis". Korkeimmat virkamiehet taas valittiin "comitia centuriatassa".


text: Comitiat eli kansankokoukset olivat Rooman tasavallan poliittisessa järjestelmässä kokouksia, joilla oli sekä lainsäädäntö- että oikeudellista valtaa. Ne myös valitsivat virkamiehet. Comitioiden tyypit olivat comitia calata, comitia curiata, comitia centuriata ja comitia tributa. Lisäksi oli plebeijien concilium plebis.


text: Rooman valtakunnasta on harhaanjohtavaa puhua valtiona nykyisessä merkityksessä. Rooma koostui lukuisista kaupunkivaltioista ja alueista, jotka oli tehty pääkaupungista riippuvaisiksi erilaisin sopimuksin ja poliittisin järjestelyin.


text: Rooman hallinnollinen järjestelmä vaihteli eri aikoina. Alussa sitä hallittiin kaupunkivaltiomaisesti, mutta sen laajentuessa oli pakko kehittää uusia keinoja selvitä ilmenneistä hallinnollisista haasteista.


text: Valtakunnan hallinnollista järjestelmää pidettiin osin tarkoituksellisesti monimutkaisena. Tavoitteena oli minimoida alueiden kapinointi suomalla niille eriarvoisia asemia imperiumin sisällä. Tällä hajota ja hallitse ("divide et impera") -taktiikalla eri alueet usutettiin toistensa kimppuun keskushallinnon asemasta.


text: Roomalainen oikeus sai ensimmäisen kirjoitetun muotonsa 450 eaa. kahdentoista taulun laeissa ("leges duodecim tabularum"). Niiden pohjalta muodostui Rooman kansalaisille ominainen oikeus "ius civile". Sen rinnalla kehittyi valtion virkamiesten, varsinkin preettorien edikteistä toinen oikeuslähde, "ius honorarium", jonka avulla muodollinen "ius civile" saatiin mukautumaan ajan vaatimuksiin. Lainoppineiden vaikutuksesta roomalainen oikeus kehittyi edelleen, ja keisari Justinianus julkaisi sen kodifioidussa muodossa vuosina 527–565 teoksessa "Corpus iuris civilis".


title: Young Buck

text: Young Buck (oik. David Darnell Brown, s. 15. maaliskuuta 1981 Nashville, Tennessee) on yhdysvaltalainen räppäri, joka kuuluu G-unit -ryhmään. Hänen albuminsa "Straight Outta Ca$hville" (2004) herätti paljon huomiota, ja nousi listoilla aina kolmanneksi asti sisältäen muun muassa singlet "Shorty Wanna Ride" (tuottanut Lil Jon), "Look At Me Now" sekä "Let Me In". Levyä on myyty tähän mennessä runsaat 1,5 miljoonaa kappaletta Yhdysvalloissa ja noin 2,3 miljoonaa maailmanlaajuisesti. Hänen toinen albuminsa, "Buck The World" ilmestyi kauppojen hyllyille 27. maaliskuuta 2007 debytoiden edeltäjänsä tapaan Billboardin Top 200 -listan kolmantena. Se sisältää muun muassa singlet "I Know You Want Me" feat. Jazze Pha sekä "Get Buck". Young Buck on perustanut myös oman levy-yhtiön G-unit South/CaShville Recordsin, jonka artisteihin kuuluvat tällä hetkellä muun muassa hänen entinen CaSh Money -kumppaninsa D-Tay, sekä C-Bo ja 2Pacin perustama Tha Outlawz.


title: Young Buck

text: Young Buck aloitti räppäämisen 12 vuoden iässä ja jo 14-vuotiaana hän nauhoitti studiossa. Musiikin ohella nuori Brown myi huumeita kadulla. Näiltä ajoilta myös hänen taiteilijanimensä on peräisin. Vanhemmat huumekauppiaat antoivat miehenalulle nimen "Young Buck", koska nuoresta iästä (young) huolimatta mies ansaitsi suuria summia rahaa (buck). Brian Williams, taiteilijanimeltään "Baby", löysi 16-vuotiaan artistin rap battleista ja otti tämän joukkoihinsa. Hieman tämän jälkeen Young Buck jätti high schoolin ja muutti New Orleansiin muiden "Cash Moneyn" jäsenten kanssa.


title: Young Buck

text: Buck liikkui ryhmän taustalla neljä vuotta, jonka jälkeen hän muutti takaisin kotiinsa. Siellä hän joutui heti vaikeuksiin, sillä myös huumekuvioissa liikkunut mies ampui Buckia käteen ja reiteen räppärin asunnolla. Buck kertoi myöhemmin hänen asuntonsa olleen niin täynnä laitonta tavaraa, ettei voinut soittaa ambulanssiakaan vaan joutui harhailemaan itse tunnin päästäkseen sairaalalle.


title: Young Buck

text: Brian "Baby" Williams pyysi Buckia palaamaan takaisin ryhmittymäänsä. Jo viikon jälkeen Buck pakkasi kamansa ja lähti. Jo kuvioissa pyörinyt "Juvenile" otti Buckin mukaansa kiertueelle UTP:n kanssa. Kiertueella Buck tapasi ensi kertaa 50 Centin ja hänen G-Unit yhtyeensä, johon siihen aikaan kuuluivat 50 Centin lisäksi Lloyd Banks ja Tony Yayo.


title: Young Buck

text:
50 Cent tarjosi Buckille mahdollisuuden esiintyä sittemmin hyvin menestyneen Get Rich or Die Tryin' (2003) albuminsa kappaleessa "Blood Hound". Samana vuonna G-Unit julkaisi debyyttilevynsä Beg For Mercy, jota on myyty yli 4 miljoonaa kappaletta ympäri maailman.
Elokuun 24. päivänä 2004 Buck julkaisi ensimmäisen albuminsa, Straight Outta Ca$hvillen, G-Unit/Interscope levy-yhtiön alaisuudessa. Samoihin aikoihin Young Buck myös esiintyi Lloyd Banksin (Hunger For More) ja Tony Yayon (Thoughts Of A Predicate Felon) debyyttialbumeilla. Straight Outta Ca$hville on myynyt tähän mennessä USA:ssa platinaa (katso Platinalevy).


title: Young Buck

text:
Young Buckin toinen levy "Buck The World ilmestyi 27.3.2007 ympäri maailmaa. Levy myi Yhdysvalloissa ensimmäisellä viikollaan 196000 kappaletta ja muualla maailmassa 206000 kappaletta.
Riitoihin entisen G-Unit räppäri The Gamen (katso The Game (rap-artisti)) kanssa ajautunut Buck antoi lausunnon, jossa mies kertoi heidän sopineen riitansa ja levyttäneen jopa kappaleen yhdessä. Tapauksen seurauksena 50 Centkin sopi riitansa The Gamen kanssa, kunnes Tony Yayo väitetysti läimäisi Jimmy Henchmenin (The Gamen manageri) poikaa julkisella paikalla koska tämä oli käyttänyt "Czar Entertainment" paitaa. Tämä johti jälleen kahnaukseen räppäreiden kesken kun The Game levytti kappaleen "Body Bagz" jossa haukkui avoimesti 50 Centiä, Tony Yayoa ja Spider Locia. Mies kommentoi MTV eli Music Televisionin internetsivuilla kuitenkin olevansa edelleen hyvissä väleissä Young Buckin kanssa.
Kommentin seurauksena moni on spekuloinut, että Buck lähtisi G-Unit Recordsista. 50 Cent sanoi Young Buckin esiintymisen uudella "Curtis S.S.K" albumillaan ja G-Unitin muissa tuotannoissa olevan vielä epävarmaa. Räptähti Eminem kertoi kuitenkin haastattelussa, että mitä todennäköisimmin Buck ei lähde G-Unit Recordsilta. Buck on palannut G-Unit ryhmään sovittuaan 50 Centin kanssa.


title: Young Buck

text: Young Buck perusti hiljattain oman levymerkkinsä, Ca$hville Recordsin. Vuoden 2006 vaihteessa veteraani C-Bo allekirjoitti levytyssopimuksen levymerkin kanssa. Maaliskuussa 2007 myös räpryhmä Outlawz kirjoitti oman sopimuksensa.


title: Young Buck

text: Straight Outta Ca$hville


title: Young Buck

text: Buck The World


title: Young Buck

text: The Rehab


title: Eino Katajavuori

text: Eino Kullervo Katajavuori, vuoteen 1906 Ehnberg (1. joulukuuta 1905 Helsinki – 9. huhtikuuta 1984 Helsinki) oli suomalainen ksylofonisti, laulaja, näyttelijä ja orkesterinjohtaja.


title: Eino Katajavuori

text: Alun perin sähköasentajana työskennellyt Katajavuori pääsi soittamaan 1920-luvun puolivälissä helsinkiläisen ravintola Cuban orkesteriin. Sieltä hänet kiinnitettiin vuonna 1926 Dallapéhen, jossa hän soittikin aina vuoteen 1938, opiskellen välillä Helsingin musiikkiopistossa ja Helsingin kansankonservatorion näyttämöluokalla. Dallapéssa Katajavuori toimi myös kapellimestarina vuosina 1937–1938 Georg Malmstenin jälkeen. Ksylofoninsoiton lisäksi hän oli aika ajoin yhtyeen laulusolistina myös laulaen muutamalla levyllä. Näistä tunnetuin lienee "Ikkunanpesijä" vuodelta 1938.


title: Eino Katajavuori

text: Sotien jälkeen Katajavuori näytteli useissa elokuvissa vuosina 1945–1960 . Vuonna 1958 hän liittyi Pumppu-Veikkoihin, josta muotoutui suosittu Humppa-Veikot. Humppa-Veikoissa hän oli niin kauan kuin terveyttä riitti. 1970-luvun alussa Katajavuorelta ilmestyi myös muutama soololevy.


title: Eino Katajavuori

text: Eino Katajavuoren sisar oli kanteletaiteilija Ulla Katajavuori. Hänen poikansa on jazz- ja viihdepianisti Esa Katajavuori (s. 27. huhtikuuta 1940 Helsinki), joka on toiminut myös teatterikapellimestarina mm. Hämeenlinnan kaupunginteatterissa.


title: Henry Winkler

text: Henry Winkler (s. 30. lokakuuta 1945, New York) on yhdysvaltalainen näyttelijä ja ohjaaja. Maailmanmaineeseen hän nousi "Onnen päivät" -televisiosarjan suosituimmaksi hahmoksi muodostuneen Fonzien roolissa. Vuonna 2007 hän esiintyi televisiosarjassa Hoidon tarpeessa. Hän on myös näytellyt muun muassa elokuvissa "Klik!" ja "Juomahemmo". Ohjaustöistä tunnetuimpia lienee ainakin Burt Reynoldsin tähdittämä "Kyttä ja puolikas".


title: Henry Winkler

text: Winkler on myös klassikkotelevisiosarja "Ihmemies MacGyverin" toinen vastaava tuottaja. Hän on esiintynyt sarjassa kerran, jaksossa "Harryn testamentti (Harry's Will)", jossa hän näytteli MacGyverin isoisän Harry Jacksonin pesänvalvojaa. Hän oli cameo-roolissa elokuvassa "Little Nicky", jossa Nickyn, paholaisen pojan veli Adrian lähetti Winklerin päälle ampiaisia.


title: Henry Winkler

text: Winkler sai uransa ensimmäisen Emmy-palkinnon syyskuussa 2018. Hänet palkittiin parhaasta miessivuosasta HBO:n Barry-sarjassa Gene Cousineaun roolistaan.


title: Douglas A-4 Skyhawk

text: Douglas A-4 Skyhawk (lempinimeltään "Heinemann's Hot Rod") on rynnäkkölentokone, joka on alun perin suunniteltu toimimaan Yhdysvaltain laivaston lentotukialuksilla. 50 vuotta konetyypin ensilennon jälkeen lähes 3 000 valmistetusta Skyhawkista jotkin ovat edelleen toiminnassa pienemmissä ilmavoimissa ympäri maailmaa. Kone oli ennen nimetty "A4D Skyhawkiksi". Sen on alun perin suunnitellut Douglas, ja myöhemmin sitä on valmistanut McDonnell Douglas, joka sulautettiin Boeing-yhtymään.


title: Douglas A-4 Skyhawk

text: Argentiinan ilmavoimilla oli runsaasti Skyhawkeja Falklandin sodassa. Ne aiheuttivat vakavia laivastomenetyksiä Britannian merivoimille. Muilla sotanäyttämöillä konetyyppi oli kunnostautunut sekä Vietnamin sodassa (Yhdysvallat) että Jom kippur -sodassa (Israel) vuonna 1973. Israelin ilmavoimat (IAF) teki A-4 Skyhawkeilla useita ilmataisteluissa tehtyjä viholliskoneiden pudotuksia erillisiin aseellisiin selkkauksiinkin liittyen.


title: Douglas A-4 Skyhawk

text: Pitkän käyttöhistoriansa aikana koneesta tehtiin eri kehitysversioita. Myöhemmät versiot kykenivät kuljettamaan suuremman aselastin, mutta tämä tapahtui muiden lento-ominaisuuksien kustannuksella. Keveänä pidettyä A-4 Skyhawkia korvaamaan saapui raskaampi rynnäkkökone, LTV A-7 Corsair II. Brasilian ilmavoimat käyttävät A-4 Skyhawkin päivitettyä versiota edelleen, lentotukialus NAe São Paulolta. Argentiina käyttää päivitettyjä versioita A-4AR ja OA-4AR Fightinghawk.